Sisters Beauté: Review: Carroten BB Divine Care\nΣήμερα θέλουμε να σας μιλήσουμε για την νέα BB Divine Care της Carroten.\nΑπό τότε που έκαναν την εμφάνιση τους οι BB κρέμες πραγματικά έχουν γίνει μέρος την καθημερινότητα μας, η συγκεκριμένη λοιπόν έχει όσα αναζητούμε από μία BB για το καλοκαίρι μιας και παρέχει αντηλιακή προστασία 25 SPF.\nΟι Carroten είναι μία εταιρεία που δεν χρειάζεται συστάσεις. Μας έχει συντροφεύσει τα καλοκαίρια στην παραλία, στον ήλιο και στην θάλασσα, και πιστεύουμε πως και τις περισσότερες beauties αυτής της παρέας. Σίγουρα έχει μια θέση στο καλοκαιρινό μας νεσεσέρ.\nΗ ιστορία της ξεκινάει της αρχές της δεκαετίας του 1980 και είναι μια άκρως Ελληνική εταιρεία. Γεγονός που ούτε εμείς γνωρίζαμε, και τι καλύτερο από το να υποστηρίζουμε τέτοιες αξιόλογες Ελληνικές εταιρείες.\nΘα ξεκινήσουμε αρχικά από την πολύ προσεγμένη συσκευασία που διαθέτει και αντλία, γεγονός που την καθιστά εύκολη στην χρήση. Περιέχει 50ml και είναι στα χρώματα του καφέ και του μπεζ, που προσωπικά μας θυμίζουν τα χρώματα της άμμου. Η μυρωδιά της πολύ ευχάριστη και άκρως καλοκαιρινή (όπως τα προϊόντα της Carroten) που σίγουρα μας φτιάχνει την διάθεση.\nΗ απόχρωση της είναι η Medium to Light και ταιριάζει τέλεια στην δική μας ανοιχτόχρωμη επιδερμίδα. Την θεωρούμε ιδανική για τις ανοιχτόχρωμες επιδερμίδες που δεν μαυρίζουν καθόλου\nή που μαυρίζουν ελάχιστα (σαν και εμάς).\nΤο καλύτερο είναι πως προσφέρει 25 SPF αντηλιακή προστασία από τις UVA/UVB ηλιακές ακτινοβολίες. Είναι δερματολογικά ελεγμένη, ανθεκτική στο νερό ενώ δεν περιέχει parabens.\nΥπόσχεται πως προσφέρει 5 επίπεδα περιποίησης:\n• Ομοιόμορφη κάλυψη των δυσχρωμιών & ατελειών της επιδερμίδας.\n• Αντιγηραντική δράση χάρη στο Youth Complex (κολλαγόνο, ελαστίνη, γλυκογόνο).\n• Βοηθά στη διατήρηση της φυσικής λάμψης της επιδερμίδας.\n• Προηγμένο σύστημα προστασίας UV Balance.\nΜας αρέσει πολύ υφή της που είναι κρεμώδης, ανάλαφρη και ελαφριά. Απλώνεται εύκολα ενώ δεν βαραίνει καθόλου την επιδερμίδα. Προσφέρει πολύ καλή ενυδάτωση, και πράγματι κάνει την επιδερμίδα να φαίνεται πιο λαμπερή και φωτεινή.\nΗ κάλυψη που παρέχει είναι ελαφριά προς μέτρια και χαρίζει ένα πολύ ομοιόμορφο αποτέλεσμα.\nΤο τελείωμα της είναι ημιμάτ, δηλαδή ούτε τελείως ματ αλλά με την φυσική λάμψη της επιδερμίδας μας, χωρίς να είναι απαραίτητα αντιαισθητικό.\nΕνώ αν σας αρέσει ή προτιμάτε το απόλυτο ματ αποτέλεσμα, θα χρειαστεί να την σετάρετε με λίγη διάφανη πούδρα κυρίως στην ζώνη Τ (μέτωπο,μύτη,πιγούνι).\nΣυνοπτικά για εμάς είναι ένα προϊόν 3 σε 1 γιατί ενυδατώνει την επιδερμίδα (κρέμα ημέρας), της χαρίζει ομοιόμορφη όψη μιας και παρέχει ελαφριά προς μέτρια κάλυψη (foundation), και προσφέρει αντηλιακή προστασία 25 SPF (αντηλιακό προσώπου).\nΗ τιμή της πολύ οικονομική και προσιτή 10,50 ευρώ και θα την βρείτε σε Hondos Center, καταστήματα καλλυντικών και μεγάλα σουπερμάρκετ.\nΠερισσότερες πληροφορίες θα βρείτε στην επίσημη ιστοσελίδα της Carroten\nΠως σας φαίνεται η νέα BB Divine Care από την Carroten;\nΜήπως την έχετε δοκιμάσει; Ποια η γνώμη σας;\nΥΓ. Το ποστ δεν είναι διαφημιστικό αλλά ενημερωτικό. Οι απόψεις που παρουσιάζονται είναι προσωπικές σύμφωνα με την δική μας εμπειρία. Το προϊόν μας στάλθηκε από την εταιρεία προς δοκιμή.\nPosted by: Sophia Sisters Beaute at: 9.7.13\nLabels: αντηλιακή κρέμα προσώπου, BB cream, BB Divine Care, Carroten, Carroten BB cream, Carroten BB Divine Care, Reviews, Skincare, Summer, Suncare, Suncare Face cream\nUnknown 9/7/13 20:17\neinai i moni apo tis kalokairines pou mou arese kapws...den enthousiastika,alla itan arketa kali! :)\nSakuranko 9/7/13 22:10\nOh this looks like a nice product!\nweetie Now I´m following you in Bloglovin´and GFC\nI hope your follow me in Both!\nSophia Sisters Beaute 11/7/13 22:52\nCarroten BB Divine Care is a really good product for summer!\nThank you so much Sakuranko for your comment, for invite us to your giveaway and for following us...\nLovely ♥ Reviews 9/7/13 22:31\nΑπο την φωτογραφία φαίνεται οτι προσφέρει όντως κάποια κάλυψη σε σχέση με άλλες ΒΒ που κυκλοφορούν. Ποιά είναι η τιμή της;\nSophia Sisters Beaute 9/7/13 23:26\nΑχ ξεχάσαμε να αναφέρουμε την τιμή της! Μόλις το συμπληρώσαμε και στο ποστ. Πολύ οικονομική και προσιτή στα 10,50 ευρώ :)\nΑν την δοκιμάσεις περιμένουμε εντυπώσεις...\nUnknown 10/7/13 16:42\nΠολυ καλο το ποστ σας κοριτσια!!!\nΤην αγορασα πριν λιγες μερες απο το my market στην τιμη των 6,50.\nΑν δεν κανω λαθος η προσφορα θα ισχιει μεχρι τις 16/07.\nΕιναι οντος πολυ καλυ .\nΤην ειχα δοκιμασει αρχικα σε δειγμα και ενθουσιαστικα ,ετσι με την πρωτη ευκαιρια την αγορασα και σε πολυ καλη τιμη!!!\nSophia Sisters Beaute 11/7/13 22:43\nΠάρα πολύ ωραία προσφορά και εκπληκτική η τιμή που την πήρες!\nBeauty tips by Niki 10/7/13 20:58\nΠολύ ωραίο post ! <3\nΝομίζω ότι αν ήταν λίιιιγο πιο ματ, θα τη λάτρευα εντελώς !!\nSophia Sisters Beaute 11/7/13 22:46\nΚαι εμείς προτιμάμε το απόλυτο ματ αλλά και πάλι το αποτέλεσμα της είναι φυσικό οπότε δεν μας χαλάει. Ευτυχώς υπάρχει και η αγία πούδρα χαχα\nΜάκιααα πολλά :*\nUnknown 14/7/13 17:31\nπολυ ωραιο post! Αναρωτιόμουν αν αυτη η bb θα ήταν καλή. Ως τωρα χρησιμοποιουσα της skin79 αλλα θα ηθελα να δοκιμασω και ενα ελληνικο προιόν.\nειμαι η καινουρια σας folloewr και μολις ξεκίνησα το δικο μου blog :) http://chocomartiniheels.blogspot.gr/\nSophia Sisters Beaute 15/7/13 17:56\nΕυχαριστούμε πολύ! Για την Skin79 έχουμε ακούσει καλές κριτικές αλλά δεν την έχουμε δοκιμάσει ακόμα. Αν δοκιμάσεις της Carroten περιμένουμε τις εντυπώσεις σου....\nΕυχαριστούμε πολύ για το follow και καλή αρχή στο blog σου :)


Όργουελ: Οι εθνικιστές | DOC TV | documenting everyday life\nΑ' ΠΡΟΣΩΠΟ Όργουελ: Οι εθνικιστές\nΟι «εθνικιστές» κάθε είδους όχι μόνον αποφεύγουν να αποδοκιμάσουν τις θηριωδίες που διαπράττονται από τους «δικούς» τους, αλλά διαθέτουν και την αξιοσημείωτη ικανότητα να μην τις πληροφορούνται καν. Επί περίπου έξι χρόνια, οι Βρετανοί θαυμαστές του Χίτλερ είχαν «καταφέρει» να αγνοούν την ύπαρξη του Νταχάου και του Μπούχενβααλντ. Αλλά και αυτοί που εξανίστανται μαθαίνοντας ότι υπήρχαν στρατόπεδα συγκέντρωσης στην Γερμανία συχνά «αγνοούν» –ή απλώς «κάτι έχουν ακούσει» σχετικά– ότι στρατόπεδα συγκέντρωσης υπάρχουν και στην Σοβιετική Ένωση.\nΟι περισσότεροι Βρετανοί φίλοι της Σοβιετικής Ένωσης ποτέ δεν ενδιαφέρθηκαν «ουσιαστικά» να μάθουν για τον λιμό του 1933 στην Ουκρανία, ο οποίος άφησε πίσω του μερικά εκατομμύρια νεκρούς. Αρκετοί συμπατριώτες μας δεν είχαν καν ενδιαφερθεί να πληροφορηθούν ότι οι εβραίοι της Γερμανίας και της Πολωνίας εξολοθρεύονταν συστηματικά καθ' όλη την διάρκεια του πολέμου. Ο αντισημιτισμός τους τούς «βοηθούσε» να απωθούν κάθε πληροφορία για το αποτρόπαιο αυτό έγκλημα.\nΓια τον «εθνικιστή» ένα γεγονός μπορεί να είναι αληθινό και μη αληθινό, γνωστό και άγνωστο. Ένα γνωστό συμβάν μπορεί να είναι τόσο δυσβάστακτο ώστε να απωθείται, να μην αξιολογείται καν με την λογική, μπορεί επίσης, να λαμβάνεται υπόψη στους υπολογισμούς και στις αναλύσεις του «εθνικιστή», χωρίς ωστόσο αυτός να το δέχεται –ούτε καν ενδόμυχα– ως γεγονός.\nΑπόσπασμα από το βιβλίο του Τζόρτζ Όργουελ, Για τον εθνικισμό και άλλα δοκίμια, εκδ. Πατάκη. O Τζορτζ Όργουελ (25 Ιουνίου 1903 - 21 Ιανουαρίου 1950), πραγματικό όνομα Έρικ Άρθουρ Μπλερ, ήταν Βρετανός συγγραφέας και δημοσιογράφος. Το έργο του χαρακτηρίζεται από ξεκάθαρο πεζό λόγο, συνειδητότητα των κοινωνικών ανισοτήτων, αντίθεση στα ολοκληρωτικά καθεστώτα και αφοσίωση στον δημοκρατικό σοσιαλισμό. Σπούδασε υπότροφος στο Ίτον, όπου πρωτοδημοσίευσε κείμενά του σε περιοδικά. Το 1922 διορίστηκε αξιωματούχος στην αστυνομία της Βιρμανίας, απ’ όπου παραιτήθηκε μια εξαετία αργότερα, αμφισβητώντας τον ρόλο του στην αποικιακή διοίκηση. Στη συνέχεια έζησε για αρκετό καιρό φτωχικά σε Παρίσι και Λονδίνο, αλλάζοντας πολλά επαγγέλματα και συναναστρεφόμενος με περιθωριακούς. Η απόφασή του ήταν συνειδητή και χαρακτηρίστηκε από την απόρριψη του αστικού τρόπου ζωής, που συνοδεύτηκε από την πολιτική του ωρίμανση. Ο ίδιος χαρακτήριζε τον εαυτό του αναρχικό. Τα βιβλία του Οι αλήτες του Παρισιού και του Λονδίνου (1933), Μέρες της Μπούρμα (1934), Η κόρη του παπά (1935) και Ο δρόμος προς την αποβάθρα του Γουίγκαν (1937), δίνουν το χρονικό της περιόδου αυτής και καταγράφουν την εξέλιξη των ιδεών του. Τα τελευταία χρόνια της ζωής του έγραψε τα δύο βιβλία που του χάρισαν τη μεγάλη του φήμη. Το 1944 ολοκλήρωσε τη Φάρμα των Ζώων, πολιτική αλληγορία εμπνευσμένη από τη Ρωσική Επανάσταση και τη σταλινική περίοδο της ΕΣΣΔ. Το 1949 κυκλοφόρησε το τελευταίο του έργο, το περίφημο 1984. Με τη δράση τοποθετημένη στο μελλοντικό τότε έτος 1984, σκιαγραφεί αριστουργηματικά όσο και εφιαλτικά το ολοκληρωτικό αστυνομικό κράτος, όπου τα πάντα εξελίσσονται υπό την παρακολούθηση του Μεγάλου Αδελφού.\nΤζόρτζ Όργουελ, ο ήρωάς μου


Σαββάτο, 08 Αυγούστου 2020 12:37:24 ΜΜ\nΑρχική›Διεθνή›Ειδήσεις›Αυξάνονται τα κρούσματα στη Σερβία- Σε κατάσταση συναγερμού το Κόσοβο\nΌπως μεταδίδει το ΑΠΕ-ΜΠΕ, μέχρι σήμερα στην Σερβία εξετάστηκαν συνολικά 385.713 δείγματα. Το Σάββατο, βρέθηκαν θετικοί στον νέο ιό η πρόεδρος της Βουλής Μάγια Γκόικοβιτς, ο υπουργός Άμυνας Αλεξάνταρ Βούλιν, ο επικεφαλής τους γραφείου της κυβέρνησης για το Κόσοβο Μάρκο Τζούριτς και ο πρόεδρος του Εμπορικού Επιμελητηρίου Μάρκο Τσάντεζ. Νικημένος από τον κορονοϊό «έφυγε» και ο πρώην προπονητής του Άρη, Ίλια Πέτκοβιτς.\nΣχεδόν 1 στα 2 δείγματα θετικά στο Κόσοβο\nΣυναγερμός σήμανε και στο Κόσοβο όπου μόνο το Σάββατο, επί συνόλου 207 δειγμάτων που εξετάστηκαν, τα 96 βρέθηκαν θετικά στον κορονοϊό. Στο Κόσοβο νόσησαν από τον Covid-19 συνολικά 2590 άτομα ενώ απεβίωσαν 48 ασθενείς.\nΤελευταία τροποποίηση στις 18:55 - 28 Ιουν 2020


ΕΛΛΗΝΙΚΟ ΗΜΕΡΟΛΟΓΙΟ-26 ΙΟΥΛΙΟΥ | Ἑλληνοϊστορεῖν-Ἑλληνικὸ Ἡμερολόγιο\n26 Ιουλίου 2021 ΕΛΛΗΝΙΚΟ ΗΜΕΡΟΛΟΓΙΟ\tΣχολιάστε\n306.—Απεβίωσε στην Υόρκη τής Βρετανίας ο Ρωμαίος Αυτοκράτορας Γάιος Φλάβιος Βαλέριος Κωνστάντιος ο Χλωρός, όπου βρισκόταν μαζί με τον γυιό του Κωνσταντίνο σε νέα εκστρατεία. Είχε ανακηρυχθεί Αύγουστος μαζί με τον Γαλέριο, μετά την απόσυρση τού Διοκλητιανού και την παραίτηση τού Μαξιμιανού, ο οποίος ήταν και πεθερός τού Κωνστάντιου Χλωρού από τον δεύτερό του γάμο.\n.—Αμέσως μετά τον θάνατο τού Κωνστάντιου, οι λεγεώνες έριξαν την πορφυρή αυτοκρατορική τήβεννο στους ώμους τού γυιού του Κωνσταντίνου, τον σήκωσαν στις ασπίδες τους και τον ζητωκραύγασαν όσο πιό δυνατά μπορούσαν. Ο έτερος όμως Αύγουστος, Γαλέριος, αρχικά αρνήθηκε να αναγνωρίσει τον Κωνσταντίνο ως νέο Αύγουστο, μετέπειτα όμως και απρόθυμα, τον αναγνώρισε ως Καίσαρα. Έτσι, ο Κωνσταντίνος παρέμεινε στην Γαλατία και την Βρετανία τα επόμενα έξι χρόνια. Μέχρι να μετακινηθεί οριστικά το κέντρο τής Αυτοκρατορίας στην Ανατολή, θα περάσουν εικοσιτέσσερα χρόνια.\n811.—Τμῆμα τοῦ ῥωμαϊκοῦ στρατοῦ συντρίβεται ἀπό τὰ τουρκικῆς καταγωγῆς βουργαρικὰ στρατεύματα μὲ ἀρχηγό τὸν Κροῦμο, στὶς ὀρεινές διαβάσεις κοντὰ στὴν πρωτεύουσα τῶν βούργαρων Πλίσκα, τὴν ὁποία εἶχε ἤδη καταστρέψει ὁ Αυτοκράτορας Νικηφόρος Α΄. Κατὰ τὴν διάρκεια τῆς μάχης, ὁ Αὐτοκράτορας Νικηφόρος Α΄ σκοτώθηκε, καὶ σύμφωνα μὲ πληροφορίες ἀξιόπιστων πηγῶν, τὸ κρανίο του ὁ Κροῦμος τὸ μετέτρεψε σὲ κύπελλο γιὰ νὰ πίνῃ τὸ κρασὶ του. Κατὰ τὸν Θεοφάνη: «….τὴν δὲ Νικηφόρο κεφαλὴν ἐκκόψας ὁ Κροῦμμος, ἐκρέμασεν ἐπί ξύλου ἡμέρας ἱκανάς εἰς ἐπίδειξιν τῶν ἐρχομένων εἰς αὐτόν ἐθνῶν καὶ αἰσχύνην ἡμῶν, μετὰ δὲ τούτου, λαβὼν ταύτην καὶ γυμνώσας τὸ ὀστοῦν, ἀργυρόν τε ἐνδύσας ἔξωθεν, πίνειν εἰς αὐτήν, τοὺς τῶν Σκλαυινῶν ἄρχοντας ἐποίησεν ἐγκαυχώμενος». Στὴν ἴδια μάχη, τραυματίστηκε σοβαρὰ ὁ γυιὸς του καὶ συναυτοκράτορας Σταυράκιος (βλ.& 23/7).\n1455.—Ο θρυλικός Καστριώτης νικήθηκε γιά πρώτη φορά. Στην μάχη με τον πολυπληθέστατο τουρκικό στρατό, σκοτώθηκαν οι μισοί στρατιώτες του και όλοι σχεδόν οι Ναπολιτάνοι που πολεμούσαν στο πλευρό του.\n1570.—Πολιορκία τής Λευκωσίας. Στα πλαίσια τής εκστρατείας καταλήψεως τής Κύπρου, ο γενικός αρχηγός των κατά ξηρά οθωμανικών δυνάμεων Λαλά Μουσταφά πασάς, φτάνει στην πρωτεύουσα τής Κύπρου Λευκωσία, όπου και ξεκινά την πολιορκία της. Συνέβησαν μικροσυγκρούσεις τής εμπροσθοφυλακής των τούρκων με την άμυνα τής πόλεως.\n1571.—Η μεγάλη επίθεση των τούρκων στην Αμμόχωστο, στοιχίζει την ζωή σε 100 υπερασπιστές της και περίπου 300 οθωμανούς. Το ηθικό των αμυνόμενων έχει καμφθεί και μετά από τέσσερεις ημέρες θα ζητήσουν διαπραγμάτευση.\n1684.—Οι πολιορκητές τής Λευκάδας με αρχηγό τον Μανέτα, πλησιάζουν νύκτα την πύλη τής πόλεως και την πυρπολούν.\n1790.—Προσπάθεια συγκροτήσεως μικρού ρωσικού στολίσκου, παράλληλα με τον υπάρχοντα τού Λ. Κατσώνη. Μόλις την σημερινή έφτασαν 6 πλοία τού Lorenzi, ενώ τον Ιούνιο προστέθηκαν άλλα δύο με καπετάνιους τον Υδραίο Παντελή Νικολάκη και τον Γεοργίοβιτς.\n1805.—Ἡμερομηνία γεννήσεως τοῦ Κωνσταντίνου Μπρουμίδη, τοῦ ἐκ Φιλιατρῶν Μεσσηνίας Ἕλληνα ζωγράφου τοῦ Καπιτωλίου τῶν Ἠνωμένων Πολιτειῶν Ἀμερικῆς. Γνωστὸς ὡς ὁ «Μιχαὴλ Ἄγγελος τοῦ Καπιτωλίου» τῆς Πρωτεύουσας τῶν Ἡνωμένων Πολιτειῶν, ὁ Κωνσταντῖνος Μπρουμίδης ζωγράφισε τὸ πλέον φιλόδοξο ἔργο του, μία νωπογραφία ἐκτάσεως τετρακοσίων τριάντα τεσσάρων τετραγωνικῶν μέτρων, ἡ ὁποία καλύπτει τὸν θόλο τοῦ Καπιτωλίου, φέρουσα τὸν τίτλο: “Ἡ ἀποθέωση τοῦ Οὐάσιγκτον”. Λησμονημένος μετὰ τὸν θάνατό του, ἔφερε στὴν ἐπιφάνεια τὴν προσωπικότητά του ἡ ἔρευνα τῆς κυρίας Μίρτλ Τσέινι Μέρντοκ, συζύγου Ἀμερικανοῦ Γερουσιαστοῦ ἀπὸ τὴν Ἀριζόνα, τὴν δεκαετία τοῦ 1950, ἡ ὁποία ἐντυπωσιάστηκε ἀπὸ τὶς τοιχογραφίες, χωρὶς ὅμως νὰ βρίσκει στοιχεῖα γιὰ τὸν δημιουργό τους. Τὴν ἑλληνικὴ του ὅμως καταγωγή, ἀνέδειξε ἡ εἰκοσαετὴς ἔρευνα τοῦ δημοσιογράφου καὶ συγγραφέα, Γρηγόριου Χαλκιόπουλου.\n1814.—Σεισμός μικρής κλίμακας σημειώνεται στην Πελοπόννησο, με επίκεντρο το χωριό Δούκα στον Νομό Ηλείας.\n1822.—«Καταστροφή στρατού Μαχμούτ πασά Δράμαλη εις τα Δερβενάκια τού Δήμου Ευρωστίνης τής Επαρχίας Κορινθίας υπό Θ. Κολοκοτρώνη και άλλων.» Στην μάχη τού Αγίου Σώστη, 2.500 Έλληνες υπό τον Θ. Κολοκοτρώνη, – τού οποίου, στην περίπτωση αυτή, κατεδείχθη το στρατηγικό δαιμόνιο -, κατακόπτουν παρά τον Άγιο Σώστη την εμπροσθοφυλακή τού υποχωρούντος προς την Κόρινθον Δράμαλη και τους 27.000 άνδρες του. Ήρωας τής μάχης αναδείχθηκε ο Νικηταράς, ο οποίος ανανέωσε την προσωνυμία τού Τουρκοφάγου. Ενώ ανεβοκατέβαζε δεξιά και αριστερά το σπαθί του, φώναζε στον εαυτό του: «Κουράγιο Νικήτα, τούρκους σφάζεις!». Κατά την παράδοση, άλλαξε κατά την μάχη τέσσερα σπαθιά. Η προ τού Αγίου Σώστη βαθειά χαράδρα, καλύφθηκε από χιλιάδες νεκρών και τραυματιών, καθώς και από μεγάλο αριθμό ζώων.\n.—Ο Δράμαλης επιστρέφει την ίδια μέρα στην Τίρυνθα, αφού άφησε στο πεδίο τής μάχης 3.000 νεκρούς και τραυματίες και πάρα πολλά υλικά και εφόδια.\n.—Μετά την καταστροφή τής Χίου, φοβούμενοι λόγω τής θέσεως τού νησιού, οι κάτοικοι των Σπετσών αποφασίζουν να μεταφέρουν τις οικογένειές τους στην Ύδρα.\n1825.—Καραϊσκάκης και Μεσολογγίτες, εκτελούν συντονισμένη επίθεση προκαλώντας μεγάλες απώλειες στους πολιορκητές τούρκους τού Κιουταχή (βλ.&25/7).\n1827.—Μοίρα τού στόλου των τουρκοαιγυπτίων, παραπλέει την Μάνη βομβαρδίζοντας τα παραθαλάσσια χωριά Κιτριές και Καρδαμύλη. «Ο τουρκικός στόλος διευθυνόμενος υπό των Ιμβραήμ πασά και καπετάν Τοπάλ πασά, έρριψεν αυθημερόν 1.700 κανονιοβολισμούς κατά των Κιτριών τού Δήμου Αβίας και τής Καρδαμύλης τής Επαρχίας Οιτύλου.»\n.—«Μάχη εις το χωρίον Φρουτσάλα τού Δήμου Θουρίων τής Επαρχίας Καλαμών αμφίρροπος εν η αρχηγός των Ελλήνων ήτο ο Νικηταράς, των δε τούρκων ο Ιμβραήμ πασάς.»\n1828.—«Ο Κυβερνήτης μετέβη εις την έδραν του Αίγιναν.»\n1832.—Κατά την σημερινή συνεδρίαση τής Συνελεύσεως, στο Ναύπλιο, θα προκύψει το ψήφισμα με το οποίο έγινε δεκτή η εκλογή τού Όθωνα ως Βασιλέα τής Ελλάδος. Αμέσως μετά ορίστηκε επιτροπή υπό τους Κ. Μπότσαρη, Ανδρ. Μιαούλη και Δ. Πλαπούτα, η οποία κόμισε το σχετικό ψήφισμα στον πατέρα τού Όθωνα και βασιλέα τής Βαυαρίας Λουδοβίκο Α΄.\n1834.—Το φαινόμενο τής ληστείας στην Ελλάδα και πάλι σε έξαρση. Μόλις την σημερινή, εκδόθηκε Διάταγμα με το οποίο επικηρύχτηκε ο ληστής Χασάδας, ο οποίος είχε ρημάξει την Φθιώτιδα και τους γύρω Νομούς. Ο άθλιος αυτός εγκληματίας, διενεργούσε κανονικές εκστρατείες εναντίον ολόκληρων χωριών, κάνοντας ταυτόχρονα και την διάβαση των εμπορικών δρόμων σωστό μαρτύριο. Μόνο η Χωροφυλακή, έδινε 2.000 δραχμές γιά την εξόντωσή του.\n1847.—Ενώ η Ελλάδα προσπαθεί να ανακτήσει διπλωματικές σχέσεις με την Υψηλή Πύλη, παρεμβαίνει ο Μέτερνιχ από την Αυστρία και καταστρέφει το ήπιο κλίμα που επικρατούσε. Μάλιστα, πράκτορας τού Μέτερνιχ, ωθεί τους τούρκους να απαιτήσουν την συγγνώμη τής χώρας μας.\n1848.—Απεβίωσε ο γιατρός τής αυτοκρατορικής οικογένειας των Αψβούργων και ευεργέτης τού Μελένικου, Αναστάσιος Παλλατίδης.\n1864.—Κατόπιν εντολής από τον βασιλέα Γεώργιο Α΄, ο Κωνσταντίνος Κανάρης διαδέχεται την Κυβέρνηση Ζηνόβιου Βάλβη και σχηματίζει (ολιγόμηνη) δική του.\n1876.—Αρχίζει η μεγάλη ανασκαφή των Μυκηνών από τον έμπορο και ερασιτέχνη αρχαιολόγο Σλήμαν, αφού είχαν προηγηθεί μικρές δοκιμαστικές τομές το 1874. Η ανασκαφή αποκάλυψε τους πέντε τάφους τού Ταφικού Κύκλου Α, υπό την επίβλεψη τού Π. Σταματάκη, ο οποίος και συνέχισε τις εργασίες το διάστημα 1876-1877, αποκαλύπτοντας και τον έκτο τάφο. Οι Μυκήνες είχαν τεθεί υπό την αιγίδα τής εν Αθήναις Αρχαιολογικής Εταιρείας, από το 1837, μετά την απελευθέρωση τής Ελλάδος.\n1876.—Ανάστατοι οι κάτοικοι τής Πελοποννήσου από τον ισχυρό σεισμό ο οποίος είχε επίκεντρο την Νεμέα.\n1878.—Ο πρώτος ύπατος Αρμοστής τής Κύπρου Λόρδος Σερ Γκάρετ Τζόζεφ Γούλσλη (Sir Garnet Joseph Wolseley), φτάνει στην Κύπρο και σε ειδική τελετή στην Λευκωσία ο Αρχιεπίσκοπος Σωφρόνιος διερμηνεύει τους πόθους τού Κυπριακού λαού γιά ένωση με την Ελλάδα.\n1891.—Συνεχίζει η ένταση μεταξύ λαού και μητροπολίτη Σερρών (βλ 10/7ου), τον οποίο κατηγορούν γιά μεροληπτική στάση και ζητούν την αποπομπή του.\n1900.—Ημέρα τής Αγίας Παρασκευής, στο χωριό Κέλλη τής Μακεδονίας. Ο αιμοδιψής βούργαρος κομιτατζής Ντίνε Κλούσε, μεταμφιεσμένος σε τούρκο χωροφύλακα (τζανταρμά), δολοφονεί με πισώπλατο χτύπημα τον Έλληνα πατριώτη Χρήστο Σαπουντζή. Ο κρότος τού πυροβολισμού δεν ενόχλησε τους τούρκους χωροφύλακες και ο φονιάς χάθηκε στο δάσος. Οι βούργαροι συνεχίζουν την τρομοκρατία στην Μακεδονία με σφαγές αμάχων.\n1903.—Η επανάσταση των βούργαρων γνωστή με την ονομασία Ήλιντεν, και βασικό στόχο την εκβουργάριση τής Μακεδονίας, εξαπλώνεται. Καταλαμβάνουν χωριά, ενώ συμμορίες εισβάλλουν στα Βοδενά (Έδεσσα).\n1905.—Μία βουργάρικη συμμορία κατακρεουργεί τον 80ετή Έλληνα από το Κουμανίτσοβο, Φίλιο Γρηγορίου και την Σουλτάνα Νικολάου. Οι άτυχοι Έλληνες είχαν αρνηθεί να εκβουργαριστούν, γι’ αυτό και έπεσαν σφάγια των αιμοσταγών δολοφόνων.\n.—Την ίδια ημέρα και γιά τον ίδιο λόγο, οι αιμοχαρείς βούργαροι σφάζουν και τον συντοπίτη τους Ναούμ Μιχαήλ. Οι βούργαροι συνεχίζουν την τρομοκρατία στην Μακεδονία με ανηλεείς σφαγές αμάχων.\n1906.—Τα σώματα των οπλαρχηγών Παντελή Καρασεβδά, Μπολάνη και Καραβίτη, αφού παρέλαβαν νέους οδηγούς, ξεκινούν γιά νυκτερινή επιχείρηση με στόχο ρουμανίζοντες προδότες τού κουτσοβλάχικου χωριού Πατατσίνα (κοντά στο Όστροβο). Μιά μέρα πριν, τα τρία σώματα είχαν συναντηθεί και ενωθεί στο όρος λίγο πάνω από το Μορίχοβο.\n.—Μακεδονομάχοι προσέβαλαν το χωριό Κλειδί Θεσσαλονίκης με στόχο βουργαροκομιτατζήδες και προδότες.\n1908.—Ανάμεσα στους νέους υπουργούς που διορίζει η κυβέρνηση των νεότουρκων, στα πλαίσια τής δήθεν προοδευτικής πολιτικής της, την θέση τού υπουργού Γεωργίας αναλαμβάνει ο Έλληνας Μαυροκορδάτος.\n.—Το καθεστώς των νεότουρκων, ενεργώντας παραπλανητικά, απελευθερώνει Έλληνες κρατούμενους τού Σουλτάνου.\n1911.—Απεβίωσε ο Μανιάτης Πέτρος Κανελλίδης, διευθυντής τής εφημερίδας «Καιροί», και από τους πρώτους δημοσιογράφους που πρόβαλε μέσω τής εφημερίδας του το δράμα τού Μακεδονικού λαού αλλά και τα δικαιώματα τής Μακεδονίας. Το 1868, διακρίθηκε στην Κρήτη ως εθελοντής με το σώμα τού επίσης Μανιάτη, Δημήτρη Πετροπουλάκη.\n1914.—Κηρύχτηκε ὁ Α΄ Παγκόσμιος Πόλεμος, στὸν ὁποῖο ἔλαβε μέρος καὶ ἡ Ἑλλάς. Στὴν πραγματικότητα, ὁ Α΄ Παγκόσμιος πόλεμος ξεκίνησε ὅταν ἡ Γερμανία (μέσῳ τῆς Γερμανικῆς ἑταιρείας τῶν Σιδηροδρόμων τῆς Ἀνατολίας), ὑπέγραψε μὲ τὴν ὀθωμανική αὐτοκρατορία τὶς συμφωνίες τοῦ 1899 καὶ τοῦ 1902. Οἱ συμφωνίες ἀφοροῦσαν τὴν σύνδεση μὲ σιδηροδρομικὴ γραμμὴ τοῦ Βερολίνου μὲ τὴν Μοσούλη, ἔτσι ὥστε νὰ ἀποκτήσῃ ἡ Γερμανία πρόσβαση στὰ πετρέλαια. Ὁ W.O. Henderson ἔγραψε στὸ ἔργο του γιὰ τὴν γερμανικὴ οἰκονομική διείσδυση στὴ Μέση Ανατολή, ὅτι τὸ σχῆμα «Γραμμὴ Βερολίνου-Βαγδάτης» ὰποδίδει ἕνα «μεγαλεπήβολο σχέδιο μείζονος σημασίας ὄχι μόνον ἀπό οἰκονομικῆς ἀπόψεως, ἀλλά καὶ ἐπειδή συμβόλιζε τὶς ἀπώτατες πολιτικὲς καὶ ἐδαφικές φιλοδοξίες τῆς Γερμανίας» στὴν εὑρύτερη περιοχή. Οἱ Ἕλληνες τοῦ Πόντου καὶ οἱ Ἀρμένιοι πλήρωσαν μὲ αἷμα τὸν λογαριασμὸ τῆς σιδηροδρομικῆς γραμμῆς. Τὸν δικὸ τους φόρο αἵματος πλήρωσαν καὶ οἱ Σέρβοι. Ἔτσι, σύμφωνα μὲ τὴν κλασικὴ ἱστορική βιβλιογραφία, ἀλλά καὶ μὲ νεώτερη ἐμπεριστατωμένη μελέτη τοῦ Κέντρου Ἀναλύσεων τοῦ Ἀμερικανικοῦ Πολεμικοῦ Ναυτικοῦ, ἡ περίφημη «Γραμμὴ Βερολίνου-Βαγδάτης» ὑπῆρξε ἡ αἰτία τοῦ πρώτου Παγκοσμίου πολέμου. Ἀπό ‘κεῖ καὶ πέρα, ἡ δολοφονία στὸ Σεράγεβο ἀποτέλεσε πράγματι τὴν θρυαλλίδα, τὴν ἀφορμή γιὰ τὸ ξέσπασμά του.\n1915.—Ογκωδέστατα συλλαλητήρια σε όλη την χώρα, με αφορμή τις βλέψεις γιά εκχώρηση Ελληνικών εδαφών (βλ. Καβάλα και αλλού) από πλευράς κυβερνήσεως Βενιζέλου.\n1919.—Ο Ελληνικός Στρατός στην Μ. Ασία, δέχεται μικροεπιθέσεις από τους τούρκους.\n1920.—Ο Ελληνικός Στρατός επιχειρεί την κατάληψη τού Σιμάβ.\n1921.—Στο Μέτωπο τής Μ. Ασίας, οι Ελληνικές δυνάμεις συνάπτουν μικροσυμπλοκές με τους τούρκους.\n1922.—Αμέσως μετά από ισχυρό σεισμό, στην Τυρολόη τής Ανατολικής Θράκης ξέσπασε μεγάλη πυρκαγιά που έκαψε πάνω από 100 καταστήματα και κατοικίες κυρίως Ελλήνων και ελάχιστων Εβραίων. Οι περισσότεροι κάτοικοι τής Τυρολόης, εγκαταστάθηκαν μετά την ανταλλαγή στην περιφέρεια Σερρών, όπου και ιδρύθηκε το χωριό Νέα Τυρολόη.\n.—Η Ελληνική Στρατιά στην Μ. Ασία δρα με περιπόλους.\n1925.—Ο ΠΑΟΚ, δίνει τον πρώτο ποδοσφαιρικό του αγώνα και νικά τον Ηρακλή με 2-1. Στις φανέλες των παικτών του είναι τυπωμένο το τετράφυλλο πράσινο τριφύλλι, που θα αντικατασταθεί από τον δικέφαλο αετό τέσσερα χρόνια αργότερα.\n1942.—Νέα θύματα των αιμοδιψών Τσάμηδων κάποιοι έμποροι από το Πωγώνι, οι μετέβησαν στην περιοχή Γκρόπας (Ν. Θεσπρωτίας) γιά την αγορά τροφίμων. Αφού πρώτα ληστεύτηκαν, κατόπιν ρίχτηκαν ζωντανοί σε κάποιο πηγάδι μεταξύ Κουτσίου (Πολυνέρι) και Πέρδικας.\n.—Σαν σήμερα, εκτελέστηκε στον Μούδρο από τους Γερμανο-Ιταλούς, ο Λιμενάρχης Υποπλοίαρχος Σ. Ιωάννης Αρβανιτάκης, αφού πρώτα βασανίστηκε. «Ο Υποπλοίαρχος Αρβανιτάκης Ιωάννης κατατάχθηκε στο Λιμενικό Σώμα, το 1931. Μετά την κατάληψη τής Λήμνου από τους Γερμανούς παρέμεινε Λιμενάρχης. Οι Γερμανικές Αρχές όμως, με την υποψία ότι με την ανοχή του λειτουργούσε στο νησί πομπός ασυρμάτου, τον συνέλαβαν και τον φυλάκισαν στον Μούδρο, στις 23 Ιουλίου 1942. Τον υπέβαλαν σε κακοποιήσεις και βασανιστήρια, προφανώς γιά να τον αναγκάσουν να ομολογήσει. Λίγες μέρες μετά την φυλάκισή του, στις 26 Ιουλίου 1942, βρέθηκε απαγχονισμένος στο κελί του. Κατά πάσα πιθανότητα υπέκυψε στα φρικτά βασανιστήρια που τον υπέβαλαν τις ημέρες τής κράτησής του».\n1943.—Οι κτηνώδεις Γερμανοί, επέδραμαν εναντίον τού χωριού Τοσκέσι (Αχλαδέα) Ιωαννίνων, στο οποίο παρέμεινα 4 ημέρες. «… προέβησαν εις γενικήν λεηλασίαν. Τρόφιμα, σκεύη, είδη ρουχισμού, μικρά και μεγάλα ζώα διηρπάγησαν. Και αυτά τα ιερά σκεύη τής Εκκλησίας διηρπάγησαν. Εκ τού κανονιοβολισμού εφονεύθησαν οι δύο (2) θυγατέρες τού Παναγ. Γ. Παππά και υπέστησαν ζημίας πολλά οικήματα. Επί πλέον οι Γερμανοί επυρπόλησαν 7 οικίας.»\n.—Την ίδια ημέρα, γνωρίζουν την κόλαση οι Μπαουσιοί Ιωαννίνων. «Εκάησαν 69 οικίαι, το Δημοτικόν Σχολείον και καλύβαι τινές. Κατά την είσοδον των Γερμανών εις το χωρίον, παρουσιάσθη εις αυτούς επιτροπή εκ των Γεωργίου Κ. Ζήννα, ετών 55, Γεωργίου Χαρ. Χήννα, ετών 30, Σπυρ. Καλιζώη, ετών 70 και Ιωάννου Ζήννα, ετών 39. Άπαντες ούτοι εκάησαν ζώντες, εις την πρώτην εκεί ευρισκομένην καλύβην. Όταν επέστρεψαν οι χωρικοί, μετά την αποχώρησιν των Γερμανών, ευρέθησαν απηνθρακωμένοι εις τας οικίας των και η Γεωργίτσα Καλογιάννη, ετών 75 και η Αικατερίνη Π. Τσάμη, ετών 60. Οι Γερμανοί αφού διήρπασαν ό,τι πολύτιμον εύρον, έθεσαν πυρ. Έπιπλα, σκεύη, είδη ρουχισμού, γεωργικά εργαλεία και προϊόντα, εγένοντο παρανάλωμα τού πυρός. Την διαρπαγήν δεν διέφυγε και αυτή η Εκκλησία. Το χωρίον τούτο είχεν υποστεί και προηγουμένως ζημίας. Πρώτον μεν εκ βομβαρδισμού των Ιταλών, οπότε ετραυματίσθη ο Δημήτριος Γ. Φαρμάκης, ετών 75, ο οποίος και υπέκυψεν εις τα τραύματά του και βραδύτερον, κατά Μάϊον τού 1943, εκ βομβαρδισμού των Γερμανών, οπότε εφονεύθη ο Χαρίλαος Διαμαντής, ετών 18.»\n.—Αρχίζει ο χαλασμός τού χωριού Κουκλέσι στην Ήπειρο. «Οι Γερμανοί έχοντες καταυλισμόν παρά το Κουκλέσι, εκτελούντες εκκαθαριστικάς επιχειρήσεις κατά των ομάδων Εθν. Αντιστάσεως, προέβησαν εις τελειωτικήν γενικήν διαρπαγήν των γεωργικών προϊόντων, τροφίμων, σκευών και ειδών ρουχισμού. Διήρπασαν επίσης 133 φορτηγά ζώα, 185 αροτριώντα και άνω των 4.000 αιγοπρόβατα. Προέβησαν μετά ταύτα εις γενικόν εμπρησμόν τού χωρίου. 120 οικίαι εκάησαν, αλλά και αι υπόλοιποι υπέστησαν σοβαράς ζημίας.» Την επόμενη ημέρα, θα αρχίσουν οι εκτελέσεις.\n.—Οι απάνθρωποι Ιταλοί ενεργούν επίθεση στο χωριό Σκλίβανη τού Ν. Ιωαννίνων. Το λεηλάτησαν, πυρπόλησαν οικίες και προέβησαν σε εκτελέσεις αθώων χωρικών. Οι δυστυχείς κάτοικοι, στις 26 Οκτωβρίου γνώρισαν και την γερμανική βαρβαρότητα.\n.—Την ίδια μοίρα είχε το χωριό Κεράσοβο Πρεβέζης. Μετά από μάχη με αντάρτες κοντά στο χωριό, εισέβαλαν οι βάρβαροι Γερμανοί επιδεικνύοντας τον «πολιτισμό» τους στους αθώους κατοίκους. Από ολόκληρο το χωριό έμειναν μόνον τρεις (3) κατοικίες που δεν πυρπολήθηκαν, ενώ έλαβαν εννέα κατοίκους ως ομήρους.\n1944.—Η γερμανική φρουρά εγκαταλείπει αιφνιδιαστικά την Παραμυθιά Ηπείρου.\n.—Σοβιετική στρατιωτική αποστολή οκτώ ατόμων, έρχεται σε συνεννόηση με κομμουνιστές αντάρτες τού Σιάντου στην Μακεδονία. Με αρχηγό τους κάποιον Ποπώφ, οι Ρώσοι έδωσαν τις εντολές τους στην «Πολιτική Επιτροπή Εθνικής Απελευθέρωσης» (ΠΕΕΑ). Μόλις τρείς ημέρες μετά, η ΠΕΕΑ θα στείλει συναινετικό τηλεγράφημα στην κυβέρνηση στο Κάϊρο, με το οποίο δηλώνει την υποτιθέμενη συναίνεσή της. Στα μέσα Αυγούστου, θα δηλώσουν πλήρη υποταγή στην ‘’γραμμή’’ Γ. Παπανδρέου (…)\n.—Την ίδια ημέρα, Γερμανοί δολοφονούν την Ηλέκτρα Αποστόλου στην Αθήνα.\n1948.—Επιβαίνοντας σε αεροσκάφος τύπου «Σπιτφάιαρ» (Spitfire) και κατά την εκτέλεση πολεμικής αποστολής πάνω από το ύψωμα “Κλέφτης”, χτυπήθηκε από αντιαεροπορικά κομμουνιστικά πυρά ο πιλότος μας Νικόλαος Αθανασιάδης. Το αεροσκάφος του καταρρίφθηκε φλεγόμενο, παρασύροντας στον θάνατο τον χειριστή του. http://www.pasoipa.org.gr/\n1953.—(βλ. και 27/7) Πέθανε από καρδιακή πάθηση και μετά από εγκεφαλικό επεισόδιο που υπέστη, ο στρατηγός και πολιτικός Νικόλαος Πλαστήρας. Είχε λάβει μέρος στους δύο βαλκανικούς πολέμους, στον πρώτο Παγκόσμιο πόλεμο και στην Μικρασιατική εκστρατεία. Μετά από την ατυχή της έκβαση, ηγήθηκε τού βενιζελικού πραξικοπήματος το 1922, μαζί με τον συνταγματάρχη Στυλιανό Γονατά και τον πλοίαρχο Δ. Φωκά, διαδραματίζοντας πρωτεύοντα ρόλο στα διάφορα γεγονότα τής ταραχώδους εκείνης εποχής. Το 1944, επανήλθε από την Γαλλία όπου είχε μείνει γιά όλη την διάρκεια τού Β΄παγκοσμίου πολέμου, και ασχολήθηκε με την πολιτική.\n.—Το Τάγμα τού Ελληνικού Εκστρατευτικού Σώματος Κορέας, αποκρούει ισχυρή κινεζική επίθεση στην τοποθεσία Πικέιομγ Νιόγκ.\n1957.—Εγκαινιάζεται το έργο γιά την εξόρυξη λιγνίτη στην Πτολεμαΐδα. Ήδη από τις 7/1/1956, ο Μποδοσάκης ίδρυσε την «Α.Ε.Μ.Β.Ε. Λιγνιτωρυχείων Πτολεμαΐδος».\n1961.—Ανακοινώνεται ότι ενάμισι εκατομμύριο Αθηναίοι έχουν πλέον άμεση πρόσβαση στο δίκτυο υδρεύσεως τής πρωτεύουσας.\n1963.—Είκοσι τρία άτομα, κυρίως παιδιά, χάνουν την ζωή τους, όταν ανατρέπεται στην λίμνη Αμβρακία μηχανοκίνητη βάρκα με 35 προσκυνητές που μετέβαιναν σε πανηγύρι σε κοντινό ξωκλήσι.\n1967.—(25-26) Η ιστορική συνάντηση των προκαθήμενων τής Ορθόδοξης Ανατολικής Εκκλησίας και τής Καθολικής, Πατριάρχη Αθηναγόρα και Πάπα Παύλου Στ΄, στο Φανάρι. Στις 26 Οκτωβρίου ο Οικουμενικός Πατριάρχης θα ανταποδώσει την επίσκεψη.\n1974.—Ενώ ο Αττίλας σφάζει και ρημάζει την Κύπρο, οι λεγόμενες «Εγγυήτριες Δυνάμεις» συζητούν στα σαλόνια τής Γενεύης την εξεύρεση λύσεως γιά την υποτιθέμενη «αποκατάσταση τής συνταγματικής ομαλότητας» (…)\n.—Οι τούρκοι, παρά την εκεχειρία που υπογράφηκε, συνεχίζουν την ενίσχυση των δυνάμεών τους στην Κύπρο, μέσω τού λιμένα τής Κυρήνειας.\n.—Σχηματίζεται από τον Κωνσταντίνο Καραμανλή η λεγόμενη κυβέρνηση «εθνικής ενότητας». Δεν μετέχουν ο Ανδρέας Παπανδρέου, ο Κωνσταντίνος Μητσοτάκης και εκπρόσωποι τής Αριστεράς.\n.—Δημοσιεύεται το υπ’αριθμόν 519 Προεδρικό Διάταγμα Γενικής Αμνηστίας, το οποίο όριζε ότι: “Αμνηστεύονται τα καθ’ οιονδήποτε τρόπον τελεσθέντα μέχρι τής δημοσιεύσεως τού παρόντος εγκλήματα, τα προβλεπόμενα και τιμωρούμενα υπό των διατάξεων τού Ποινικού Κώδικος, τού Στρατιωτικού Ποινικού Κώδικος κ.λπ. και αυτόθι αναφερομένων νόμων, ως επίσης και τα προς αυτά συναπτόμενα ή συναφή, εφ’ όσον ταύτα έχουν σχέσιν προς την κατάστασιν την δημιουργηθείσαν από τής 21/4/1967. Ομοίως αμνηστεύονται τα αυτά ως άνω εγκλήματα, τελεσθέντα προ τής 21/4/1967 και τα προς αυτά συναπτόμενα ή συναφή, εφ’ όσον οπωσδήποτε απέβλεπον προς την ανατροπήν τής καθεστηκυίας τάξεως” .\n1976.—Απεβίωσε ο Έλληνας ποιητής και ακαδημαϊκός Τάκης Παπατζώνης ή Παπατσώνης. Τοποθετείται από τούς ιστορικούς τής λογοτεχνίας στην ποιητική γενιά τού τριάντα, ως μία ιδιαίτερη όμως περίπτωση που υπερβαίνει τις όποιες κατηγοριοποιήσεις. Υπήρξε ένας από τούς εισηγητές τού ελεύθερου στίχου στην μοντέρνα ελληνική ποίηση. Το ποιητικό του έργο χαρακτηρίζουν ποικίλες δημιουργικά αφομοιωμένες επιδράσεις και έντονα προσωπικό ύφος, στα πλαίσια τού μυστικιστικού και θεολογικού στοχασμού του. Ο Ρένος Αποστολίδης μιλώντας γιά τον Παπατζώνη, ανέφερε ότι προέρχεται από την πνευματική γραμμή τού Πλήθωνα Γεμιστού και τού Βησσαρίωνα τού Τραπεζούντιου. Χωρίς να είναι δυτικόφιλος (το τελείως αντίθετο), είναι τελείως αφανάτιστος. Είναι Χριστιανός, πιστεύει όμως σε Μία εκκλησία, λες και δεν υπήρξε ποτέ το Σχίσμα. Και μέσα σ’ αυτά ενώνει όλη την αρχαιοελληνική παράδοση. Παράδοξο πνεύμα και βαθύ, γι’ αυτό είναι και «δύσκολος». Γεννήθηκε στην Αθήνα το 1895. Μαθήτευσε στο Γαλλικό Ινστιτούτο Αθηνών ενώ σπούδασε Νομική και Πολιτικές Επιστήμες στο Πανεπιστήμιο Αθηνών έως το 1920, και το 1927 παρακολούθησε μαθήματα Οικονομικών Επιστημών στο Πανεπιστήμιο τής Γενεύης. Η πρώτη έκδοση ποιημάτων του, πραγματοποιήθηκε το 1934 με την «Εκλογή Α΄». Το 1944 εξέδωσε την Ursa Minor. Ακολούθησαν η «Εκλογή Β΄» (1962), το οδοιπορικό «Άσκηση στον Άθω» (1963), το ταξιδιωτικό κείμενο «Μολδοβλαχικά τού Μύθου», οι μελέτες Friedrich Holderlin, 1970-1843-1970 και «Εθνεγερσία: Σολωμός, Κάλβος», και οι συλλογές δοκιμίων. Ασχολήθηκε επίσης με την λογοτεχνική μετάφραση και συνεργάστηκε με τα περιοδικά Ελλάς, Οι Νέοι, Λόγος, Λύρα, Μούσα, Πειθαρχία, Πρωτοπορία, Ρυθμός, Νέα Γράμματα, Νέα Εστία, Ελεύθερα Γράμματα, Χρονικά Αισθητικής κ.α.\n1976.—Αρχίζει τις εργασίες της η πρώτη Σύνοδος τής Διακυβερνητικής Επιτροπής των υπουργών των κρατών-μελών τής Ε.Ο.Κ. και τής Ελλάδος.\n1979.—Έκρηξη βόμβας σε κτήριο τού υπουργείου Παιδείας στην λεωφόρο Συγγρού, είναι το νέο κτύπημα τής τρομοκρατικής οργανώσεως ΕΛΑ.\n1986.—Βόμβα στα γραφεία τής εταιρίας «Πειραϊκή-Πατραϊκή» στο Μοναστηράκι, και δύο ακόμη βόμβες κοντά στο εργοστάσιο τού συγκροτήματος «Σκαλιστήρη», στο ύψος τής Ελευσίνας. Η μία από αυτές τραυμάτισε τον αστυφύλακα Γιώργο Πουλάκη. Όλες ήταν τοποθετημένες από την τρομοκρατική οργάνωση ΕΛΑ.\n1987.—Ελικόπτερο κατέπεσε κατά την εκτέλεση αποστολής μεταφοράς ασθενών και συνοδών τους, από τα νησιά Αμοργό και Σάμο στο 401 ΓΣΝΑ, με κυβερνήτη τον Επισμηναγό Εμμανουήλ Βασιλάκη, τον Σμηναγό Παναγιωτάκο Πέτρο, και τον Ανθυπασπιστή Βαλάρη Ευάγγελο. Έπεσαν στο καθήκον και οι τρείς.\n1989.—Μεγάλη πυρκαγιά στην Πάρνηθα κάνει στάχτη έξι χιλιάδες στρέμματα δάσους.\n1991.—Στην βουργαρία, δύο νέες περιπτώσεις διαρροής ραδιενέργειας καταγράφονται στον πυρηνικό σταθμό τού Κοζλοντούι.\n.—Η ενημερωτική συνάντηση τού προέδρου τής Παμμακεδονικής Ενώσεως Αμερικής, με τον Κωνσταντίνο Καραμανλή τον πρεσβύτερο. Ο τότε πρόεδρος τής Παμμακεδονικής Ενώσεως Αμερικής, Φώτης Γερασόπουλος, σε συνάντησή με τον Κωνσταντίνο Καραμανλή τον πρεσβύτερο, τού είχε μεταφέρει τις ανησυχίες του γιά την διάσπαση τής Γιουγκοσλαβίας και τον προειδοποίησε γιά τα σχέδια των σκοπιανών σε σχέση με την καπήλευση των συμβόλων και τού ονόματος τής Μακεδονίας. Ο Καραμανλής τον καθησύχασε, λέγοντάς του ότι οι Σέρβοι δεν θα άφηναν τους σκοπιανούς να κάνουν ανεξάρτητο κράτος. Στις 11/9/1991 οι σκοπιανοί απέκτησαν την ανεξαρτησίας τους με δημοψήφισμα χωρίς την παραμικρή αντίδραση από τους Σέρβους. Στις 28/4/1992 ακολούθησαν τα δάκρυα τού Καραμανλή στο αεροδρόμιο Μακεδονία…\n1993.—Αρχίζει το 6ο Παμμακεδονικό Συνέδριο στην Θεσσαλονίκη, με την συμμετοχή των Μακεδονικών Ενώσεων από όλο τον κόσμο.\n.—Εντοπίζεται ναυάγιο τού 12ου αιώνα στην περιοχή τής Σκοπέλου.\n1994.—Πέθανε η σκηνοθέτις Τώνια Μαρκετάκη από ανακοπή καρδιάς.\n1996.—Ο Πύρρος Δήμας κατακτά το χρυσό μετάλλιο στην άρση βαρών στην κατηγορία των 83 κιλών στους Ολυμπιακούς Αγώνες τής Ατλάντα, σηκώνοντας 180 κιλά στο αρασέ, ενώ έκανε παγκόσμιο ρεκόρ με 213 κιλά στο επολέ ζετέ, και 393 στο σύνολο. Ο Πύρρος πήρε το χρυσό μετάλλιο με μία από τις μεγαλύτερες διαφορές στην επίδοση από τον δεύτερο και τρίτο νικητή.\n1997.—Το Συμβούλιο τής Επικρατείας ακυρώνει διοικητική απόφαση τού τότε υπουργού Πολιτισμού Ευάγγελου Βενιζέλου κατά τής Ανθρωπολογικής Εταιρείας τού Άρη Πουλιανού. Ο διωγμός που υπέστη ο ανθρωπολόγος Πουλιανός από το 1982 είναι άνευ προηγουμένου στην μεταπολιτευτική δειμοκρατική περίοδο.\n2002.—Συλλαμβάνεται ο Νίκος Παπαναστασίου, ο οποίος σύμφωνα με τις Αρχές χρησιμοποιούσε την κωδική ονομασία “Νικήτας” στην τρομοκρατική οργάνωση 17Ν. Πιστεύεται ότι ανήκει στην ηγετική ομάδα τής οργάνωσης, με έντονη επιχειρησιακή δράση. Ο ίδιος αρνήθηκε τις κατηγορίες και ενώπιον τού εισαγγελέα, όμως τα στοιχεία που διαθέτουν οι Αρχές μιλούν γιά συμμετοχή του στην δολοφονία τού Μομφεράτου και τού οδηγού του, Π. Ρουσέτη, καθώς και στην ληστεία των Πετραλώνων, όπου δολοφονήθηκε ο αστυφύλακα Χ. Μάτης. Σε βάρος του ασκήθηκε ποινική δίωξη. Ο Νίκος Παπαναστασίου, που ανήκε στην παλιά γενιά τής τρομοκρατικής οργανώσεως, όταν αποφυλακίστηκε επέστρεψε στην παλιά του ζωή στην Σταμάτα, γιά να συνεχίσει να εργάζεται ως κεραμοποιός, πάντα με την υποστήριξη και την βοήθεια τής γυναίκας του. Αποφυλακίστηκε έχοντας εκτίσει τα 3/5 τής ποινής του. Πρωτοδίκως είχε καταδικαστεί με την μικρότερη ποινή (οκτώ χρόνια). Στο Εφετείο κινδύνεψε με μεγαλύτερη ποινή (λόγω εφέσεως τού Εισαγγελέα). Ωστόσο, έκλεισε οριστικά τους λογαριασμούς του με την Δικαιοσύνη λόγω αμφιβολιών και παραγραφής (γιά τις υποθέσεις Μάτη και Τζαντ).\n2009.—Σε εργασίες συντηρήσεως στον ναό τής Τού Θεού Αγίας Σοφίας στην Πόλη, αποκαλύπτονται πανέμορφα ψηφιδωτά με παραστάσεις Αγγέλων.\n2017.—Η έξοδος στις αγορές με υψηλό κόστος γιά τους έλληνες υπηκόους και η επιστροφή στο σημείο που ήταν η χώρα με την κυβέρνηση Σαμαρά τον Απρίλιο τού 2014. Τότε το Δ.Ν.Τ. χαρακτήριζε «μη βιώσιμο» το χρέος, τώρα «εξαιρετικά μη βιώσιμο». Η έξοδος στις αγορές έγινε χωρίς τις απαραίτητες μεταρρυθμίσεις, κυρίως στον Δημόσιο τομέα, ο οποίος παραμένει αναποτελεσματικός και χωρίς εξασφάλιση συνθηκών ομαλότητας που θα ενθαρρύνουν την οικονομική δραστηριότητα και τις επενδύσεις.\n2018.—Συνεχίζεται η τραγωδία τής φονικής πυρκαγιάς στην Ανατολική Αττική. Στους 87 έφτασαν οι επιβεβαιωμένοι νεκροί καθώς κατέληξε σαν σήμερα εγκαυματίας ετών 67, ο οποίος νοσηλευόταν διασωληνωμένος στην Μονάδα Εντατικής Θεραπείας τού Νοσοκομείου «Ευαγγελισμός».\n.—Την ίδια ημέρα, σε συνέντευξη που έδωσε ο επαρμένος υπουργός Άμυνας, Πάνος Καμένος, σε δημοσιογράφο τού βρετανικού ειδησεογραφικού σταθμού B.B.C. κατά την επίσκεψή του στο Μάτι, δήλωσε χωρίς κανένα δείγμα ταπεινότητας : «[…] Αυτό είναι ένα έγκλημα τού παρελθόντος. Γιατί στο Μάτι και σε αυτή την ακτογραμμή τής Αθήνας (Αττικής), όλες αυτές οι κατοικίες, η πλειονοψηφία, είναι χωρίς άδεια (παράνομες !..) Και έχουν κάνει κατάληψη τής ακτής χωρίς κανόνες (χωρίς την εφαρμογή τού νόμου). Μετά από αυτήν την τραγωδία, νομίζω ότι ήλθε η στιγμή να καταλάβουν ότι είναι επικίνδυνο γι’ αυτούς και τις οικογένειές τους να μην ακολουθούν τους κανόνες και τους νόμους»!.. Όσο για τις δυνάμεις που έδρασαν και το επιχειρησιακό σχέδιο που εφαρμόστηκε, απάντησε συνεχίζοντας να φουσκώνει σαν παγώνι ότι «[…] όλες οι δυνάμεις και υπηρεσίες έδρασαν με σχέδιο την κατάλληλη στιγμή (!..)».\nΠροηγούμενες δημοσιεύσειςΕΛΛΗΝΙΚΟ ΗΜΕΡΟΛΟΓΙΟ-25 ΙΟΥΛΙΟΥΕπόμενες δημοσιεύσειςΕΛΛΗΝΙΚΟ ΗΜΕΡΟΛΟΓΙΟ-27 ΙΟΥΛΙΟΥ


ΒΟΡΕΙΟ ΑΙΓΑΙΟ - Γόνιμη Γραμμή: «Ακούμε τους ανθρώπους για να κατανοήσουμε τις ανάγκες τους και να συνδιαμορφώσουμε το πρόγραμμα μας»\n«Ακούμε τους ανθρώπους για να κατανοήσουμε τις ανάγκες τους και να συνδιαμορφώσουμε το πρόγραμμα μας»\nΗ Αγλαία Κυρίτση με τους εργαζόμενους στο κλιμάκιο των Ραχών\nΜε μια επίσκεψη στο πυροσβεστικό κλιμάκιο Ραχών, συνέχισε την περιοδεία της στην Ικαρία η Αγλαΐα Κυρίτση.\nΗ υποψήφια περιφερειάρχης Βορείου Αιγαίου συναντήθηκε με τους άνδρες που υπηρετούν σ΄ αυτή τη νευραλγική υπηρεσία, προκειμένου να ενημερωθεί για τις συνθήκες δουλειάς, αλλά και τις προκλήσεις που αντιμετωπίζουν καθημερινά.\n«Δεν ήλθα εδώ για να σας τάξω ή να σας υποσχεθώ κάτι. Εμείς δεν υποσχόμαστε, δεν είμαστε επαγγελματίες πολιτικοί. Ακούμε τους ανθρώπους για να κατανοήσουμε τις ανάγκες τους και να συνδιαμορφώσουμε το πρόγραμμα μας», είπε στους πυροσβέστες η Αγλαΐα Κυρίτση.\nΣτην υπηρεσία που λειτουργεί στην περιοχή από το 2001, απασχολούνται είκοσι (20) άτομα, δώδεκα (12) με σχέση εργασίας αορίστου χρόνου και οι υπόλοιποι συμβασιούχοι πενταετούς διαρκείας, ενώ κάθε καλοκαίρι προσλαμβάνονται και 4-5 έκτακτοι υπάλληλοι. Σʼ αυτόν τον μικρό αριθμό εργαζομένων συνυπάρχουν εργασιακές σχέσεις τριών ταχυτήτων, με ολα τα προβλήματα και τις ανισότητες που γεννά αυτή η κατάσταση.\nΟι πυροσβέστες εξήγησαν στην υποψήφια περιφερειάρχη τη μεγάλη σημασία που έχει η ύπαρξη και λειτουργία του σταθμού, κυρίως στον τομέα της πρόληψης των πυρκαγιών. Χάρη στην παρουσία τους, αλλά και στην αγαστή συνεργασία με κατοίκους εθελοντές, κατάφεραν να αλλάξουν συνειδήσεις που στο παρελθόν ήταν μια από τις αιτίες των των φονικών και καταστροφικών πυρκαγιών στο νησί.\nΌμως η απόπειρα αναδιάρθρωσης των υπηρεσιών του σώματος στο νομοσχέδιο με την τροπολογία - οπερέτα που τελικά...αποσύρθηκε αφού πρώτα καταψηφίστηκε, δεν αφήνει περιθώρια εφησυχασμού. Οι μνημονιακές περικοπές προσωπικού στο πλαίσιο των υποτιθέμενων «αναδιοργανώσεων» με δήθεν ορθολογικά κριτήρια απειλούν και την Πυροσβεστική. Σε μία τέτοια περίπτωση ο σταθμός στις Ράχες, όπως και αλλού, θα κινδυνεύσει ακόμη και με λουκέτο, κάτι που θα δημιουργήσει ανυπολόγιστους κινδύνους, καθώς θα μείνουν ακάλυπτες τεράστιες περιοχές.\nΟι πυροσβέστες ενημέρωσαν την υποψήφια περιφερειάρχη και για το ζήτημα της κατασκευής στεγάστρου προκειμένου τα πυροσβεστικά οχήματα να μην κινδυνεύουν από διαβρώσεις, ένα θέμα, που παρά τις υποσχέσεις Γιακαλή, βρίσκεται ακόμη στον αέρα.\nΑργά το μεσημέρι η Αγλαΐα Κυρίτση επισκέφτηκε το Καρκινάγρι στο δυτικό άκρο του νησιού, όπου ύστερα από μια εξαντλητική διαδρομή σε δρόμους που θυμίζουν 19ο Αιώνα και όχι Ελλάδα του 2014, συναντήθηκε με κατοίκους αυτού του πανέμορφου, αλλά δύσκολα προσπελάσιμου χωριού.\n«Συζητάμε, εντοπίζουμε τα προβλήματα και τα καταγράφουμε, προκειμένου όλοι μαζί να διεκδικήσουμε λύσεις», είπε μιλώντας στους κατοίκους η Αγλαΐα Κυρίτση.\nΣτην συνέχεια η υποψήφια περιφερειάρχης μαζί με τον Κώστα Σταμούλη, συντονιστής της δημοτικής κίνησης ΙΚΑΡΙΑ, συζήτησαν με τους κατοίκους του αποκομμένου συγκοινωνιακά οικισμού, οι οποίοι εντόπισαν ως βασικά τους προβλήματα τους άθλιους δρόμους αλλά και την προβληματική κατάσταση στο λιμανάκι του χωριού, την έλλειψη βιολογικού καθαρισμού και την απουσία γιατρού.\nΤο πρόγραμμα του Σαββάτου έκλεισε με επίσκεψη στο χωριό Αμάλου, όπου η Αγλαΐα Κυρίτση είχε μια πρώτη επαφή ουσιαστική επαφή γνωριμίας με τους κατοίκους και μια πρώτη κουβέντα για τα προβλήματα τους.\nΕτικέτες Ικαρία, Πυροσβεστικό Κλιμάκιο Ραχών


Nintendo Switch Topic v2 - Σελίδα 1192 - Console Games - Insomnia.gr\nΣελίδα 1192 από 1255\nΕγω εχω παιξει γυρω στο διωρο, φαινεται ενδιαφερον αλλα σε καμια περιπτωση δεν εχω κολησει. (οκ παιζω και botw ταυτοχρονα οποτε δυσκολο να με κερδισει κατι αλλο)\nΠαρα πολυ καλο παιχνιδι, αλλα απορω λιγο και εγω με το game of the year. Θα το πιασω πιο σοβαρα καποια στιγμη στο μελλον και ισως αλλαξω γνωμη.\nΕρώτηση, στο Hades η ιδέα είναι ότι ξεκινάς από την αρχή και κανείς την ίδια διαδρομή ξανά και ξανά με μόνη διαφορά ότι κάθε φορά μπορεί πάρεις κάποιες έξτρα ικανότητες για να σε βοηθήσουν να προχωρήσεις λίγο παρακάτω; Για να το βγάλω από τη wishlist ρωτάω να μη βασανίζομαι.\n3 λεπτά πριν, EverythingYouBelieve είπε\nΌπως και σχεδόν σε όλα τα rogue-like. Ξεκινάς κάθε φορά από το ίδιο σημείο και όπου φτάσεις. Απλώς με τον καιρό μαθαίνεις καλύτερα τους μηχανισμούς του παιχνιδιού ή/και γίνεται δυνατότερος, οπότε θεωρητικά πας λίγο παρακάτω, χάνεις και μετά πάλι από την αρχή.\nΔεν κάνεις την ίδια διαδρομή κάθε φορά ούτε εμφανίζονται οι ίδιοι αντίπαλοι, όπως επίσης δεν έχεις και τις ίδιες δυνάμεις κάθε φορά\nΤα δεδομένα αυτά αλλάζουν σε κάθε run ανάλογα και τις επιλογές που κανείς\nΤο Ori and the blind forest αξίζει; Στο demo μου άρεσε αλλά διαβάζω πως μετά γίνεται πολύ δύσκολο.\nΕπίσης το Dead Cells που βλέπω συνέχεια μπροστά μου;\nΌσον αφορά το Hades ήμουν πολύ ψημένος να το πάρω γιατί είχα αγαπήσει και το Bastion, αλλά μ'αυτά που λέτε άλλαξα γνώμη.\nΚατά εμέ ειδικά στο 20αρικο που το πήρα στις εκπτώσεις Χριστουγέννων, είναι ένα πολύ καλό παιχνιδάκι για όσους τους αρέσουν τα Indies, rogue και action games\nΚαι το λέω εγώ που δεν είμαι λάτρης ούτε των Indies ούτε των rogue games\nΈχει ωραίο σύστημα μάχης, πολύ καλούς διαλόγους, όμορφη ατμόσφαιρα, πολύ ωραία μουσική, σαν γνήσιο action είσαι μονίμως στη τσίτα και για εμάς τους Έλληνες θα έλεγα ότι δεδομένου της ιστορίας μας φαίνεται και πιο οικείο\nΑπό ένα σημείο και μετά ίσως καταντάει λίγο επαναλαμβανόμενο και μπορεί να μην έχει το βάθος και τη πλοκή άλλων μεγάλων παιχνιδιών αλλά παρόλα αυτά θα το συστηνα ανεπιφύλακτα, σε αρκετά σημεία μου θυμίζει λίγο bayonetta και αυτό μόνο κακό δε μπορεί να είναι\n13 λεπτά πριν, maximusgr είπε\n19 minutes ago, maximusgr said:\nNAI αξίζει. Παιχνιδάρες και το 1 και το 2. Δυσκολεύει αλλά τόσο που να προσφέρει δράση, δεν είναι εκνευριστικά δύσκολο.\nΖήτημα το 1 (Blind forest) να "κόλλησα" σε 1-2 σημεία με πάνω απο 10 προσπάθειες (των 2-5 λεπτών έκαστη).\nΣας ευχαριστώ πολύ για την άμεση ανταπόκριση και βοήθεια. Να είστε καλά!\n26 minutes ago, maximusgr said:\nΠολύ καλό το Ori, το αγοράζεις με κλειστά μάτια αν σου αρέσουν τα Metroidvania. Δεν θα το έλεγα ότι δυσκολεύει πολύ, σε ένα-δυο σημεία μόνο, αλλά όχι κάτι unbearable.\nΑυτή είναι η μεγάλη παγίδα με το Hades, σου δίνουν την ιδέα ότι πρόκειται για Bastion/Transistor και σε κερνάνε και την σύγκριση με Diablo/Titan Quest και ξενερώνεις μόλις δεις ότι πρόκειται για ένα Gungeon/Isaac.\nΩραία για το Ori πάω σίγουρα. Όλα τα υπόλοιπα δεν τα έχω παίξει που λες, μόνο Bastion.\nΤο Transistor είναι επίσης παιχνιδάρα, είναι των ίδιων του Bastion (και του Hades προφανώς). Είχα παίξει κάμποσο και νομίζω μου άρεσε περισσότερο από το Bastion. Το Ori το είχα παίξει πριν χρόνια σε Xbox και είχε καταπληκτική ατμόσφαιρα, αλλά το παράτησα μόλις άρχισαν να σφίγγουν τα πράγματα και να χάνω συνέχεια (χρειάζεται περισσότερη υπομονή και γρηγορότερα αντανακλαστικά από ότι έχω εγώ).\nΑπό όλα τα παραπάνω όμως θα έλεγα ότι το καλύτερο είναι το Dead Cells που επίσης αναφέρθηκε.\nΑπλώς πρέπει να αγοραστούν στη σωστή τιμή, βλ. με αυτές τις ωραίες εκπτώσεις 80% που παίζουν κατά καιρούς. Bastion, Transistor και DC πρέπει να τα έχω πάρει συνολικά 25 ευρώ.\nΤόσο ωραίο το Transistor;; Θα το τιμήσω τότε!!\nΚαί στο Ori θα δώσω ευκαιρία όμως.\nΤο Dead Cells θα το δοκιμάσω στο πλαίσιο του free trial membership την επόμενη βδομάδα οπότε μια χαρά.\nΞέχασα να ρωτήσω και για το Hollow Knight, βλέπω παντού πολύ καλά λόγια, ισχύουν;\nΔεν τα βάζω σε ζυγαριά, όλα τα παιχνίδια που αναφέρθηκαν πιο πάνω είναι καταπληκτικά και αξίζουν τον κόπο να τα έχει κάποιος μηδενός εξαιρουμένου. Αρκεί μόνο ένα reminder σε dekudeals ή αντίστοιχο site, ώστε να σταλεί ειδοποίηση μόλις υπάρξει έκπτωση και αντί για 15 ευρώ το παιχνίδι να αγοραστεί στα 5 ή λιγότερο.\nΤο Hollow Knight είναι επίσης απίστευτο, εδώ έκατσα και έγραψα αρκετές ώρες εγώ που γενικά δεν μου πολυαρέσουν αυτά τα παιχνίδια. Πολύ ζοφερή ατμόσφαιρα και εξαιρετικό gameplay, χωρίς να γίνεται ιδιαίτερα απαιτητικό.


Αργύρης Αγγέλου: Δεν μιλάω όταν δεν έχω κάτι να πω\nΑργύρης Αγγέλου Ζητείται Ψεύτης\n30/03/2019, 11:44 2\n«Υπάρχει τόση φλυαρία πια με το ίντερνετ, τα τηλεοπτικά πάνελ στις εκπομπές, ο καθένας βγαίνει και λέει τη γνώμη του για το οτιδήποτε», λέει ο ηθοποιός\nΟ Αργύρης Αγγέλου είναι ένας από τους πιο ταλαντούχους και καταξιωμένους ηθοποιούς της γενιάς του. Αυτή την περίοδο έχει ένα δύσκολο επαγγελματικά πρόγραμμα, καθώς συμμετέχει στο Your Face Sounds Familiar και πρωταγωνιστεί στη παράσταση, «Ζητείται Ψεύτης». Ο ηθοποιός μίλησε στο περιοδικό «Λοιπόν» και μεταξύ άλλων, ανέφερε αν κουράζεται λόγω των επαγγελματικών του υποχρεώσεων και αν έχει βάλει τα δικά του όρια.\n- Κουράζεσαι πολύ κάνοντας τόσα πράγματα. Φροντίζεις την υγεία σου, την προσέχεις;\nΠλέον ξέρω, τα λάθη του παρελθόντος δεν ξαναγίνονται. Δούλευα δύο μήνες συνέχεια και είχα ρεπό πριν από λίγες ημέρες, το οποίο δεν το χαλάλισα για τίποτα, κάθισα στο σπίτι μου και ξεκουράστηκα. Σε ανάλογη περίπτωση θα έπρεπε να με πάρει η μαμά μου τηλέφωνο και να μου πει: «Έλα τώρα, σε χρειάζομαι». Μόνο τότε δεν θα ξεκουραζόμουν. Δεν χαλαλίζω πια τον ελεύθερο μου χρόνο. Προσπαθώ να τα φέρω έτσι, όσο πιεσμένο κι αν είναι πια το πρόγραμμα μου για μεγάλο διάστημα, να περιμένω για το διάστημα της ξεκούρασης κι αυτό δεν το χαλαλίζω για κανέναν, πίστεψε με, μόνο σ’ εμένα. Όταν είμαι σίγουρος για κάτι, το διεκδικώ και το κάνω περισσότερο για να μπαίνουν όρια.\n- Βάζεις όρια στον εαυτό σου;\nΑγαπώ τα όρια, ζω με όρια και βγαίνω δύσκολα εκτός ορίων. Όταν βγαίνω εκτός ορίων, κάνω καιρό να συνέλθω. Δεν μπορώ να ζήσω εκτός ορίων, πανικοβάλλομαι, νιώθω εκτεθειμένος, ότι κινδυνεύω, ότι ζω στο χάος. Έχω ανάγκη τα όρια. Όταν βλέπω ότι πάνε να μου τα καταρρίψουν, βάζω σίδερα μπροστά, δεν υπάρχει περίπτωση να μη διαφυλάξω την υπόσταση μου. Δεν έχω προκαλέσει και δεν έχω απασχολήσει ποτέ. Όταν είμαι σε μια παύση, δεν μου αρέσει να απασχολώ και να κουράζω τον κόσμο με φλυαρίες, με το να βγαίνω και να λέω τη γνώμη μου για τα πάντα. Ντρέπομαι να τρώω το χρόνο του κόσμου όταν δεν έχω κάτι να πω για τη δουλειά μου, μόνο και μόνο για να υπάρχω. Υπάρχει τόση φλυαρία πια με το ίντερνετ, τα τηλεοπτικά πάνελ στις εκπομπές, ο καθένας βγαίνει και λέει τη γνώμη του για το οτιδήποτε. Εμένα δε μου αρέσει καθόλου να το κάνω.\nάσε μας ... κτλ\nΠρεπει να ειναι τραγικο συναισθημα.\nΕγω θελω να ρωτησω κατι αυτους τους ταλαντουχους ανθρωπους.Πως αισθανεστε οταν σας κρινουν ανθρωποι αταλαντοι;Πως αισθανεστε οταν οι φωναρες που εχετε κρινονται απο εναν που δεν εχει φωνη.Πως αισθανεστε οταν βλεπετε φελλους να επιπλεουν;Και οταν αναρωτιεστε το "γιατι",,,Τι απαντηση δινεται;Θα ειχε ενδιαφερον να απαντηθει.(αν και το φανταζομαστε δηλαδη).


Cynic “Kindly bent to free us” (2014) | noizzzmaker\nCynic “Kindly bent to free us” (2014)\nΤο όνομα των Cynic με είχε μαγνητίσει από πολύ μικρή ηλικία, ήταν μοναδικό και τόσο ξεχωριστό σε σχέση με ό,τι ήξερα τότε στο metal ήχο. Εσείς δεν έχετε κολλήσει ποτέ με κάποια μπάντα πριν καν ακούσετε κάποια νότα της; Είτε από το όνομα, είτε από ένα εξώφυλλο, είτε από ένα στίχο… Ξέρεις ότι θα σου αρέσει αυτό το συγκρότημα, πριν καν το ακούσεις.\nΌταν απέκτησα το “Focus” η διαίσθηση μου επιβεβαιώθηκε, κι από τότε πέρασαν πολλά χρόνια και πολλά ακούσματα. Ο δίσκος της επιστροφής, “Traced in air”, με προβλημάτισε, από μία τόσο ριζοσπαστική μπάντα περίμενα πολλά παραπάνω από ένα album-“προσπαθούμε για ένα πιο light “Focus””. Οι κριτικές το αποθέωσαν, βέβαια.\nΚαι φτάνουμε στο σήμερα, όπου οι Cynic, αποτελούμενοι ξανά από τον πυρήνα των Masvidal-Malone-Reinert, μας προφέρουν την τρίτη προσπάθεια τους, το “Kindly bent to free us”. Τι έχουμε εδώ, λοιπόν;\nΕπιτέλους, οι Cynic φαίνεται να διώχνουν από πάνω τους τη σκιά του “Focus”, καθώς και τη ρετσινιά του “death metal” (έστω και τεχνικού) που τους “ανάγκασε” να χώσουν brutal φωνητικά και στο “Traced in air”. Εδώ απελευθερώνονται και παίζουν σαν αυτό που νιώθουν: μία καταπληκτική prog rock/metal μπάντα. Στα χνάρια των Porcupine Tree, επηρεασμένοι ακόμα από την ψυχεδέλεια των 70’s, και, για πρώτη φορά, τόσο άμεσα μελωδικοί. Ο Masvidal συχνά-πυκνά αφήνει το vocoder στην άκρη, με αποτέλεσμα να ακούμε μία πανέμορφη, φυσική φωνή που τραγουδά πάνω σε ευκολομνημόνευτες μελωδικές γραμμές. Το rhythm section των Malone-Reinert για άλλη μία φορά είναι από άλλο κόσμο, αλλά παρ’ όλο το δαιδαλώλες παίξιμο τους το αποτέλεσμα δεν είναι στριφνό, και αυτό γιατί πρώτα και κύρια κάθε τραγούδι βασίζεται σε άμεσες μελωδίες, απογυμνωμένες, και όχι χτισμένες νότα στη νότα μέσω πολύπλοκων δρόμων. Φυσικά αυτή είναι και η μεγάλη τομή του “Kindly bent to free us” σε σχέση με το παλιό στυλ των Cynic (αυτό και η παντελής έλλειψη των death φωνητικών), οπότε καταλαβαίνω απόλυτα τις όποιες αντιδράσεις. Το θέμα, όμως, δεν είναι αν το αποτέλεσμα είναι “Cynic έτσι όπως τους ξέραμε”, αλλά αν είναι ποιοτικό, και ο δίσκος είναι άψογος απ’ την αρχή μέχρι το τέλος. Ο Masvidal βελτιώθηκε πολύ στα φωνητικά του, δε φοβάται να δημιουργήσει ακόμα και “hit-άκια” (“Moon heart sun head”, “Gitanjali”), όποτε θέλουν χάνονται και σε πιο progressive δρόμους (ομώνυμη σύνθεση, “Holy fallout”), αλλά το σημαντικό είναι ότι κάθε κομμάτι βασίζεται σε δυνατές μελωδίες που σου μένουν. Ευκολοάκουστοι Cynic (!), ναι, όσο οξύμωρο και να ακούγεται αυτό.\nΔεν ξέρω γιατί, αλλά από τη πρώτη στιγμή που άκουσα το album μου φάνηκε ότι οι Cynic εδώ παίζουν απενοχοποιημένα και ελεύθερα για πρώτη φορά, ίσως πιο ελεύθερα και από το “Focus”, και εξηγούμαι: οι Cynic “έπρεπε” να είναι death metal, γιατί τα μέλη τους έπαιζαν στους Death και τους Atheist, γιατί περιόδευαν με τους Cannibal Corpse, γιατί τους είχε η Roadrunner, γιατί έμεναν στη Florida εν έτει 1993. Και κάπως έτσι το μοναδικό death metal στοιχείο του “Focus” ήταν τα guest φωνητικά του Tony Teegarden, άντε και κάποια riffs.\nΣτην περίπτωση του “Traced in air”, πάλι, οι Cynic “έπρεπε” να συνθέσουν ένα album που να θυμίζει “Focus”, γιατί κάθε τι άλλο θα ήταν αποτυχία μπροστά σε ένα κοινό που τους θεοποίησε για ένα και μόνο album. Οπότε πάρε πάλι το vocoder, πάρε brutal φωνητικά ΠΑΝΟΜΟΙΟΤΥΠΑ με αυτά του “Focus”, πάρε τεχνικά riffs που θυμίζουν σε όλα το “Focus”.\nΚάτι μου λέει, λοιπόν, ότι τραγούδια σαν αυτά του “Kindly bent to free us” οι Cynic ήθελαν να τα βγάλουν εδώ και χρόνια, αλλά δεν μπορούσαν. Ίσως κάποτε να μην τους άφηνε ο death metal περίγυρος, ίσως μετά να μην τους άφηνε η κληρονομιά του “Focus”. Τώρα μπορούνε. Χωρίς να χρειάζονται να αποδείξουν τίποτα, ούτε στους extreme metallers, ούτε στους τεχνικούς jazz-ίστες.


Δύο μεταγωγικά KC-390 για την Ουγγαρία - Πτήση & Διάστημα\nΔύο μεταγωγικά KC-390 για την Ουγγαρία\nΗ ουγγρική κυβέρνηση υπέγραψε συμβόλαιο με την βραζιλιάνικη αεροπορική βιομηχανία Embraer Defense and Security για δύο μεταγωγικά αεροσκάφη KC-390 Millennium στις 17 Νοεμβρίου. Την ανακοίνωση έκανε η ουγγρική πλευρά την ίδια μέρα ανασφέροντας πως τα αεροσκάφη θα παραδοθούν στο διάστημα 2023-2024. Αν και το συνολικό ποσό της συμφωνίας δεν ανακοινώθηκε, αναφέρθηκε πως στη συμφωνία περιλαμβάνεται η εκπαίδευση των πληρωμάτων και τεχνικών συντήρησης, η επιμελειακή υποστήριξη και άλλα στοιχεία.\nΗ ουγγρική έκδοση του KC-390 θα είναι ειδικά διαμορφωμένη για τακτικές μεταφορές, εναέριο ανεφοδιασμό των ουγγρικών μαχητικών Saab Gripen C/D και μεταφορές ασθενών. Ειδικά στην τελευταία έκδοση προβλέπεται και η μεταφορά μιας πλήρως λειτουργικής Μονάδας Εντατικής Θεραπείας. Η Ουγγαρία είναι ο δεύτερος εξαγωγικός πελάτης του βραζιλιάνικου μεταγωγικού. Στις 22 Αυγούστου του 2019 η Πορτογαλία υπέγραψε συμβόλαιο ύψους 827 εκατομμυρίων Ευρώ για πέντε μεταγωγικά του τύπου που θα παραδοθούν μεταξύ 2023 και 2027.\nΗ Βραζιλιάνικη Πολεμική Αεροπορία ήταν ο πρώτος πελάτης του μεταγωγικού, παραγγέλνοντας 28 αεροσκάφη εκ των οποίων τα τρία έχουν παραδοθεί και άλλο ένα πρόκειται να ενταχθεί στη δύναμή της εντός του 2020. Το σύνολο των μεταγωγικών θα έχει παραδοθεί ως το 2027. Τα αεροσκάφη με εσωτερικό χώρο 170 κυβικών μέτρων προορίζονται να αντικαταστήσουν τα παλιότερα αμερικανικής προέλευσης C-130 σε βραζιλιάνικη και πορτογαλική υπηρεσία.


“ΤΟ ΚΑΠΛΑΝΙ ΤΗΣ ΒΙΤΡΙΝΑΣ” ΕΥ-ΠΟ! :D – KidsCloud.gr\nKidsCloud.gr > slider > “ΤΟ ΚΑΠΛΑΝΙ ΤΗΣ ΒΙΤΡΙΝΑΣ” ΕΥ-ΠΟ! :D\nΌλα τα παιδιά της ηλικίας μας το γνωρίζουν.\nΕίτε το έχουν διαβάσει είτε όχι, “Το καπλάνι της βιτρίνας” ήταν το βιβλίο must (για να το πω σε απλά ελληνικά), για κάθε παιδί που αγαπά το διάβασμα.\nΤο βιβλίο κυκλοφόρησε για πρώτη φορά το 1963.\nΣκεφτείτε…έχουν περάσει πάνω από 50 χρόνια και συνεχίζει να είναι διαχρονικό, ενώ έχει κυκλοφορήσει και σε 37 ξένες εκδόσεις! Θεωρείται πλέον ένα αριστούργημα της παγκόσμιας λογοτεχνίας.\nΕίναι βιβλίο που απευθύνεται σε ηλικίες από 11 έως 111 ετών (όπως χαρακτηριστικά αναφέρεται στο site της αξιολάτρευτης κυρίας Άλκης Ζέη), δηλαδή για παιδιά όλων των ηλικιών.\nΗ κυρία Άλκη Ζέη πέρα από το γεγονός ότι έγραψε μια εξαιρετικά συγκινητική ιστορία, κατάφερε να μιλήσει με έναν μοναδικό τρόπο για θέματα που την εποχή εκείνη θεωρούνταν ότι θα ήταν ακατανόητα στα παιδιά. Για κοινωνικά και πολιτικά θέματα, για τη δικτατορία, τη δημοκρατία, το φόβο, τη λογοκρισία, το φασισμό.\nΕπιβεβαιώνει αυτό που έχει ειπωθεί και υποστηρίζω με κάθε κύτταρό μου, πως τα παιδιά δεν είναι χαζά, μικρά είναι. Μπορούν να καταλάβουν τα πάντα αρκεί να βρούμε τον τρόπο να τους μιλήσουμε. Η κυρία Ζέη με το μοναδικό τρόπο να μιλά κατευθείαν στην καρδιά, είναι από τους πρώτους που έγραψε κοινωνικό μυθιστόρημα.\nΠριν λίγες μέρες πήρα μια πρόσκληση για την επίσημη πρεμιέρα της παράστασης “Το καπλάνι της βιτρίνας” στο Θέατρο Βρετάνια (Πανεπιστήμιου 7).\nΕνώ άλλες θεατρικές μεταφορές αγαπημένων βιβλίων με είχαν απογοητεύσει, για τη συγκεκριμένη παράσταση διάβαζα μόνο θετικά δημοσιεύματα.\nΕννοείται και αποδέχθηκα την πρόσκληση, οπότε μια Κυριακή βρέθηκα με την κόρη μου (η οποία μπερδευόταν συνέχεια και το έλεγε “Καταπλάνι”) στην πλατεία του Θεάτρου Βρετάνια έτοιμες να παρακολουθήσουμε την παράσταση.\nΌταν μετά από λίγη ώρα εμφανίστηκε στη σάλα η κυρία Ζέη, όλα άλλαξαν.\nΉμουν σίγουρη ότι η παράσταση θα ήταν καταπληκτική.\nΉμουν σίγουρη ότι δεν θα είχε εμπιστευθεί έτσι αβίαστα το έργο της. Συγκινήθηκα.\nΈνιωθα μια περίεργη ενέργεια. Δεν ξέρω, εάν ήταν αυθυποβολή ή το παιδί που ήμουν χρόνια πριν προσπαθούσε να συνειδητοποιήσει, ότι ζει αυτή τη στιγμή. Η συγγραφέας ενός από τα αγαπημένα μου παιδικά βιβλία, παρακολουθεί τη μεταφορά του έργου στο θέατρο κοντά μου, να, εκεί μπροστά!\nΚαι ξεκίνησε η παράσταση.\nΟι όποιες συστολές μου διαλύθηκαν από την αρχή του έργου. Όπως και το βιβλίο, είναι μια παράσταση που απευθύνεται σε παιδιά και στην ευαίσθητη τρυφερή πλευρά των μεγάλων.\nΟι χορδές που αγγίχτηκαν πολλές, βούρκωσα πολλές φορές, κάτι που μου δήλωσε και η κόρη μου.\nΕίναι πολύ προσεγμένη μεστή δουλειά, που φαίνεται, ότι έχει σεβαστεί το κείμενο.\nΗ παραγωγή πάρα πολύ καλή – Τί να πω για σκηνοθεσία, την πολύ ζωντανή σκηνογραφία, τη μουσική και βέβαια τους ηθοποιούς!\nΕίναι μια χορταστική παράσταση, από την οποία φεύγεις γεμάτος.\nΝομίζω, ότι είναι από τις λίγες δουλειές που έχω παρακολουθήσει με το παιδί μου και φεύγουμε το ίδιο φορτισμένες αντίστοιχα των βιωμάτων της κάθε μία.\nΌταν η κόρη μου άκουσε ότι η κυρία Άλκη Ζέη θα υπογράψει αντίτυπα, μου ζήτησε να περιμένουμε. Δεν μπορούσα να της αρνηθώ. Αγοράσαμε ένα αντίτυπο του βιβλίου που κυκλοφορεί από τις Εκδόσεις Μεταίχμιο (αφού το δικό μου είναι τόσο καλά κρυμμένο που δεν ξέρω πού βρίσκεται στο πατρικό μου) και περιμέναμε.\nΤην είχαμε ξανασυναντήσει με την κόρη μου 4 χρόνια πριν, όπου της είχε υπογράψει το βιβλίο της “Μια Κυριακή του Απρίλη” και κατά ένα περίεργρο τρόπο ένιωσε την κυρία Ζέη πολύ οικεία και γι’αυτό ένιωθε ότι έπρεπε να τη συναντήσει ξανά.\nΑν, όταν ήμουν παιδί, μου έλεγε κάποιος ότι πολλάααα χρόνια μετάαααα η κυρία Ζέη θα υπέγραφε το αντίτυπο της κόρης μου ε…\nPosted by Kids’ Cloud on Κυριακή, 15 Νοεμβρίου 2015\nΠρόκειται για μια εξαιρετική δημιουργό, αλλά και μια εξαιρετική κυρία, που εμπνέει απίστευτο σεβασμό και ευγένεια.\nΤο ίδιο βράδυ η κόρη μου άρχισε να διαβάζει το βιβλίο.\nΓια να ξαναζήσει την ιστορία που παρακολούθησε στη σκηνή, της Μέλιας της Μυρτώς και του Νίκου.\nΕίναι σίγουρο, πως όταν τελειώσει θα το δανειστώ για να το διαβάσω εγώ.\nΜαζί με το φιλί καληνύχτα, τώρα πια κάνουμε μία ερώτηση η μία στην άλλη ΕΥ-ΠΟ; ΛΥ-ΠΟ;\nΕγώ, ΕΥ-ΠΟ! ΠΟ!\nΆλκη ΖέηΕκδόσεις Μεταίχμιοπαιδική παράστασηΠΑΙΔΙΚΟ ΒΙΒΛΙΟΠΑΙΔΙΚΟ ΘΕΑΤΡΟΤο καπλάνι της βιτρίνας\nReply\tΕλπίδα-two boys and hope 19 Νοεμβρίου, 2015 at 8:38 πμ\nΕιναι απο τα αγαπημενα μου βιβλια!!!Και η Αλκη Ζεη από τις αγαπημενες μου συγγραφεις!! Ειμαι σιγουρη οτι θα πλανταξω στο κλαμα αν παω στην παρασταση!! Ελπιζω να ανεβει Θεσσαλονικη!!!\nReply\tKidsCloud 19 Νοεμβρίου, 2015 at 1:21 μμ\nΧαρτομάντηλα να έχεις, Ελπίδα μου γιατί είναι σίγουρο ότι θα τα χρειαστείς. 🙂\nΤο εύχομαι, γιατί αξίζει να τη δούν πολλά παιδιά (όλων των ηλικιών). 🙂\nReply\tΕλένη 30 Νοεμβρίου, 2015 at 9:52 μμ\nΜιας και πήγατε και θα ήθελα και εγω να παρακολουθήσω την παράσταση θα ήθελα να ρωτήσω αν παιδάκια 4 και 5,5 θα μπορέσουν να την παρακολουθήσουν.\nReply\tKidsCloud 1 Δεκεμβρίου, 2015 at 10:40 μμ\nΕλένη, θα έλεγα ότι εξαρτάται από το κάθε παιδί.\nΠιστεύω ότι εάν όλο το προηγούμενο διάστημα έχει γίνει μια συζήτηση και προετοιμασία σχετικά με κάποια βασικά σημεία με τα οποία καταπιάνεται η ιστορία π.χ. τί είναι δικτατορία, ένα παιδί 5 – 5,5 χρονών μπορεί να το παρακολουθήσει. Μάλιστα η κόρη μιας φίλης μου σε αυτή την ηλικία το παρακολούθησε και της άρεσε πολύ. Δεν μπορούμε να περιμένουμε ότι θα αντιληφθεί τη διάσταση των πραγμάτων, όπως την αντιλήφθηκε π.χ. η κόρη μου που είναι 10 ετών, αλλά θα πιάσει την αίσθηση και καποια βασικά νοήματα.\nΤώρα όσον αφορά το 4χρονο, η αλήθεια είναι ότι ίσως είναι λίγο πιο δύσκολο. Η διάρκειά του έργου δεν είναι μικρή, οπότε αν δεν μπορεί να το παρακολουθήσει, έστω και ως απλή ιστοριούλα, ίσως του φανεί βαρετή. Όμως κι αυτό είναι σχετικό. Μπορεί να του φανεί ενδιαφέρουσα η δράση της ιστορίας, τα σκηνικά, η μουσική και όλη η ατμόσφαιρα και να το παρακολουθήσει χωρίς απλά να καταλάβει τα πάντα.\nΝομίζω ότι εσύ θα πρέπει να το κρίνεις αυτό, που ξέρεις τα παιδιά.\nΗ δική μου άποψη γενικώς είναι ότι από κάθε τέτοια εμπειρία κάτι τους μένει (αρκεί να μην σας το χαλάσει στους άλλους δύο, σε περίπτωση που βαρεθεί). 🙂\nEύχομαι να σε βοήθησα. 🙂\nReply\tΕλένη 2 Δεκεμβρίου, 2015 at 11:13 πμ\nΕυχαριστώ πολύ για την απάντησή σου!!\nReply\tKidsCloud 2 Δεκεμβρίου, 2015 at 11:19 πμ\nΕγώ σε ευχαριστώ που ήρθες στην παρέα μου! 🙂\nReply\tΟ περίπατος της γιαγιάς και του Πέτρου - KidsCloud.gr 7 Μαρτίου, 2021 at 4:08 μμ\n[…] ζωή). Ακόμη μεγαλύτερη ευτυχία να την έχω συναντήσει με την κόρη μου. Όταν την προηγούμενη χρονιά μάθαμε ότι έφυγε πλήρης […]


ας ροκάρουμε με Ramones μέρες που είναι..\nΧρόνια πολλά και καλά κι από μένα, τον άγνωστο.\nΈτερον εκάτερον: Μες στη δεκαετία του '80 είχε βγει ο πρώτος (μάλλον) δίσκος του Σταυριανού με τίτλο "Έρημη πόλη" αν θυμάμαι καλά και με ερμηνεύτρια τη Δημητριάδη. Πολύ ωραίος ο δίσκος, όλος, κι από όσο νομίζω εξαντλημένος.\nΜάλιστα πρόσφατα ένα από τα τραγούδια του δίσκου ξαναβγήκε δια φωνής Νταλάρα ("ήμουνα φεγγάρι κι ήσουνα πουλί") αλλά δεν μπορώ να τ' ακούσω μ' ευχαρίστηση γιατί αυτά τα τραγούδια τα χω ταυτίσει με την αισθαντική σε αυτό το δίσκο ερμηνεία της Δημητριάδη, κι αυτή η ερμηνεία είναι που (μου) λείπει κι όχι η όποια επανεκτέλεσή τους.\nΤον ξέρεις αυτό το δίσκο; τον έχεις; μπορείς να τον βρεις;\nΦιλικά και καλές γιορτές.\nτις ευχές μου σε σένα και την οικογένειά σου, νά 'στε πάντα καλά και να περνάτε καλύτερα!!!!!!!!\nΧρόνια Πολλά Θανάση! Καλή Χρονιά!\nΣου εύχομαι καλή χρονιά και σ' ευχαριστώ για τους δίσκους που μας προσφέρεις!\nkali xronia, neos blogger se xaireta\nΈλειψα λίγο, έκανα απεξάρτηση από το ιντερνετ καμιά βδομάδα, ξανακύλησα και εδέησα να σας απαντήσω!\nΆγη, αν το θέλεις μπορείς να το έχεις σε original αφού επανακυκλοφόρησε όλο το άλμπουμ. Αν θέλεις μόνο το συγκεκριμένο τραγούδι στείλε μου μια ηλεκτρονική διεύθυνση να δω τι μπορώ να κάνω!


ΤΑ ΖΟΥΖΟΥΝΑΚΙΑ | ΠΑΙΔΙΚΟΣ ΣΤΑΘΜΟΣ\nΚαλώς ήλθατε στα ΖΟΥΖΟΥΝΑΚΙΑ\nΗ διεύθυνση και το προσωπικό σας καλωσορίζουμε στην επίσημη ιστοσελίδα μας. Σ’ ένα παραμυθένιο χώρο για τα μικρά σας «ζουζουνάκια», όπου θα ανακαλύψουν τον κόσμο μέσα από το παιχνίδι. Μέσα από αυτή την ιστοσελίδα μπορείτε να γνωρίσετε καλύτερα το σχολείο μας και παράλληλα να μάθετε για τον τρόπο σκέψης μας τους στόχους την φιλοσοφία αλλά και να ενημερωθείτε για τις δραστηριότητες, τα νέα μας, κ.α. Επίσης θα δείτε ένα εκτενές ιστορικό του σχολείου μας, από την δημιουργία του έως σήμερα καθώς και τα στοιχεία επικοινωνίας μας. Καλή πλοήγηση.\nΤο σχολείο μας πιστοποιήθηκε με επιτυχία σύμφωνα με το EN ISO 22000:2005 της TUV HELLAS (TUV NORD) AE εφαρμόζοντας ένα σύστημα διαχείρισης ασφάλειας τροφίμων.\nΜε το βραβείο-έπαινο όσον αφορά την καινοτομία τιμήθηκε το κέντρο προσχολικής Αγωγής και Εκπαίδευσης ΤΑ ΖΟΥΖΟΥΝΑΚΙΑ στον 2ο Διαγωνισμό βράβευσης των Κρητικών Επιχειρήσεων του Επιμελητηρίου.\nΛογοθεραπευτικές αξιολογήσεις (με έμπειρη λογοθεραπεύτρια), Παιδοψυχολόγος, Παιδίατρος, Ασφαλιστική κάλυψη, Καθημερινή ενημέρωση των γονιών.\nΒΡΑΒΕΙΟ ΑΠΟ ΤΟ EDUCATION BUSINESS AWARDS\nΒραβείο από το EDUCATION BUSINESS AWARDS δόθηκε στα Ζουζουνάκια στην κατηγορία «Βιωματικές Εκπαιδευτικές Επισκέψεις και δράσεις». Ευχαριστούμε όλους τους συνεργάτες του Σχολείου που εδώ και 25 χρόνια δίνουν τον καλύτερο εαυτό τους για ένα Σχολείο χαρούμενο, δημιουργικό\n«ΒΡΑΒΕΙΟ ΕΞΑΙΡΕΤΗΣ ΔΗΜΙΟΥΡΓΙΑΣ ΣΤΑ ΖΟΥΖΟΥΝΑΚΙΑ ΣΤΟΝ 3ο ΔΙΕΘΝΗ ΜΑΘΗΤΙΚΟ ΔΙΑΓΩΝΙΣΜΟ » Με το βραβείο εξαίρετης Δημιουργίας βραβεύτηκε το ιδιωτικό Νηπιαγωγείο «Τα Ζουζουνάκια» στην Χερσόνησο, στον 3ο Διεθνή Μαθητικό Διαγωνισμό : «Το σχολείο μας» : Το σχολείο που ζήσαμε, το\nΠρόγραμμα εναρμόνισης επαγγελματικής και οικογενειακής ζωής\nΕΣΠΑ: Ενημέρωση: Σας ενημερώνουμε ότι το Κέντρο Προσχολικής Αγωγής συμμετέχει στο πρόγραμμα Εναρμόνιση Οικογενειακής και Επαγγελματικής ζωής και δέχεται Α2 Νήπια από 2,5 ετών – ηλικία υποχρεωτικής εκπαίδευσης. Όσον αφορά την κατηγορία των βρεφών λόγω λάθους της ΕΕ


Αφού εγώ καταλαβαίνω τι λέει το παιδί μου, γιατί να κάνει λογοθεραπεία;\nΠαπούτσια Barbie 11629\nConditioner spray Princess 11970\nΠιτζάμες George Pig 12135\nΕίναι γεγονός ότι αρκετοί γονείς αγνοούν τις δυσκολίες λόγου των παιδιών τους. Όχι γιατί δεν θέλουν ή γιατί είναι αρνητικοί στο ότι το παίδι τους δυσκολεύεται να μιλήσει, αλλά γιατί εχουν συνηθίσει την ομιλία του παιδιού τους και για τους ίδιους δεν αποτελεί πρόβλημα. Πολλές φορές πέφτουν στην παγίδα να μεταφράζουν αυτά που λέει το παιδί τους στους άλλους, όταν του ζητηθεί να επαναλάβει αυτό που είπε.\nΈπειτα, για αρκετούς γονείς η μωρουδίστικη ομιλία του παιδιού τους, είναι τόσο χαριτωμένη που τους κάνει να την απολαμβάνουν και να εφησυχάζονται ότι θα διορθωθεί όταν το παιδί τους μεγαλώσει. Τι γίνεται όμως όταν το παίδι φτάνει στα 4-5 του χρόνια και η ομιλία του είναι δυσνόητη; Πόσο δυσκολεύει το παιδί η κατάσταση αυτή;\nΤο παιδί πηγαίνει στο σχολείο και κάθε φορά που πρέπει να μιλήσει, είτε για να πει το μάθημα, είτε για να ζητήσει κάτι, η δασκάλα του ζητά να επαναλάβει αυτό που είπε γιατί απλά δεν έγινε κατανοητό. Άραγε θα τολμήσει να σηκώσει το χέρι του ξανά για να μιλήσει; Πώς θα νοιώθει όταν πρέπει να λέει αυτά που σκέφτεται δύο ή τρείς φορές;\nΤο ίδιο συμβαίνει στην αυλή του σχολείου και στην παιδική χαρά, όπου πρέπει να μιλήσει με τα άλλα παιδάκια και να παίξει μαζί τους. Τα παιδάκια δεν καταλαβαίνουν τι τους λέει και το αποφεύγουν ή ακόμη και το κοροϊδεύουν για τον τρόπο που μιλάει. Πόσο αυτό μειώνει την αυτοπεποίθηση και την αυτοεκτίμηση του;\nΤα παιδιά στην ηλικία των 4 χρόνων αναπτύσσουν ραγδαία το λεξιλόγιο και τις γνώσεις τους. Όταν μιλάνε λάθος μαθαίνουν και τις νέες λέξεις λάθος και η ομιλία τους γίνεται ακόμη πιο δυσκολονόητη. Αφήνοντας το παιδί μας να παλεύει μόνο του με τις δυσκολίες του, απλά δυσχεραίνουμε την κατάσταση και χάνουμε πολύτιμο χρόνο.\nΑν δώσουμε την ευκαιρία στο παιδί μας να διορθώσει τις δυσκολίες στο λόγο του, βελτιώνουμε την αυτοεκτίμησή του και αυξάνουμε την αυτοπεποίθησή του. Το κάνουμε να συμμετέχει ενεργά και να αλληλεπιδρά, νοιώθοντας σιγουριά και ασφάλεια για αυτά που κάνει. Επομένως το κάνουμε δυνατότερο ώστε να αντεπεξέλθει στις δυσκολίες που θα αντιμετωπίσει στα σχολικά του χρόνια.\nΗ έγκαιρη διάγνωση και παρέμβαση από λογοθεραπευτή είναι πολύ σημαντική, μιας και τα παιδιά είναι πιο εύπλαστα και πιο πρόθυμα να διορθώσουν την ομιλία τους σε μικρότερες ηλικίες από ότι αργότερα. Επίσης δεν έχουν το άγχος του σχολικού διαβάσματος και ο ελεύθερος τους χρόνος είναι περισσότερος. Σημαντικό είναι να τονιστεί ότι οι δυσκολίες στον προφορικό λόγο, πιθανόν να εμφανιστούν αργότερα και στο γραπτό λόγο. Ας βεβαιωθούμε, λοιπόν, ότι η ανάπτυξη του λόγου του παιδιού μας γίνεται σε φυσιολογικούς για την ηλικία του ρυθμούς και ότι η ομιλία του γίνεται κατανοητή από όλους και όχι μόνο από τα οικεία του πρόσωπα.\nΕτικέτες: λογοθεραπεία λογοθεραπευτής ομιλία προφορικός λόγος γραπτός λόγος


«Στροφή στην Ελλάδα;» | Επισκόπηση τύπου | DW | 15.04.2016\nH οικονομική εφημερίδα του Ντίσελντορφ Handelsblatt φιλοξενεί πολυσέλιδο αφιέρωμα για την πορεία των διαπραγματεύσεων μεταξύ δανειστών και ελληνικής κυβέρνησης έχοντας αποκλειστικές πληροφορίες για πιθανά σχέδια.\nΤο πρωτοσέλιδο άρθρο της Handelsblatt έχει τίτλο «Στροφή στην Ελλάδα;» και στον υπότιτλο σημειώνεται: «Καλά νέα από την χώρα, η οποία ταλανίζεται από την κρίση: το προηγούμενο χρόνο η οικονομία συρρικνώθηκε ελάχιστα. Παρόλα αυτά οι δανειστές στις Βρυξέλλες και την Ουάσινγκτον προβληματίζονται. Ο πρωθυπουργός Τσίπρας θα πρέπει να εφαρμόσει και νέες μεταρρυθμίσεις».\nΗ εφημερίδα αναφέρεται στις διαφορές μεταξύ των δανειστών, οι οποίες όπως επισημαίνει «δεν είναι καινούργιες αλλά έχουν σαφώς ενταθεί» και γράφει πως «ο Γιούνκερ (σ.σ. ο Πρόεδρος της Κομισιόν) είναι πολύ δυσαρεστημένος με το ΔΝΤ στην Ουάσινγκτον». Ωστόσο στις εσωτερικές σελίδες της η Handelblatt, αναφέρεται σε αποκλειστικές της πληροφορίες σύμφωνα με τις οποίες: «Στην Ουάσινγκτον αναζητείται τώρα μια διέξοδος. Η λύση θα μπορούσε να είναι, σύμφωνα με πληροφορίες της Handelsblatt από το περιβάλλον των δανειστών, ένα είδος μεταρρυθμιστικού προγράμματος που θα ‘προκαταβάλλεται'.\nΤο ΔΝΤ θα υιοθετούσε τις προβλέψεις των Ευρωπαίων. Παράλληλα όμως ΕΕ, ΕΚΤ και ΔΝΤ θα επέβαλαν και νέα μέτρα. Τα μέτρα αυτά θα έπρεπε βεβαίως να εγκριθούν από την ελληνική κυβέρνηση και το κοινοβούλιο, θα άρχιζαν ωστόσο να ισχύουν μόνο εάν η Αθήνα δεν ‘έπιανε' τους στόχους. Αυτό θα ήταν για τον πρωθυπουργό Αλέξη Τσίπρα, πιο εύκολο να το εφαρμόσει, διότι θα μπορούσε να επιχειρηματολογήσει λέγοντας ότι τα μέτρα δεν θα εφαρμοστούν εάν η Αθήνα επιτύχει τους στόχους της. Παράλληλα εάν το ΔΝΤ διασφαλιζόταν, οι ευρωπαϊκές προβλέψεις θα αποδεικνύονταν πολύ αισιόδοξες. Και η Ελλάδα θα μπορούσε έτσι να βοηθηθεί».\nΠερί ελάφρυνσης του χρέους\n«Η Ελλάδα δεν είναι σε θέση να αποδεσμευτεί από τα χρέη της στηριζόμενη μόνο στις δικές της δυνάμεις\nΤέλος, η εφημερίδα αναφέρεται και στην ελάφρυνση του χρέους σημειώνοντας: «Εν τω μεταξύ αρχίζει να διαφαίνεται πως θα μπορούσε να είναι μια πιθανή ελάφρυνση του χρέους για την Αθήνα. Η ΕΕ, η ΕΚΤ και το ΔΝΤ κάνουν διάφορους υπολογισμούς σύμφωνα με πληροφορίες της Handelsblatt από το περιβάλλον των δανειστών. Η Ευρωζώνη είναι και πάλι έτοιμη να προβεί σε υποχωρήσεις, ωστόσο περιορισμένες σύμφωνα με ευρωπαίους διπλωμάτες». Αυτές θα μπορούσαν να είναι η παράταση της ωρίμανσης των δανείων κατά 10 με 20 χρόνια καθώς και η σταθεροποίηση των επιτοκίων.\nΤέλος, «Μισή αποστολή στο Αιγαίο» είναι ο τίτλος της Tageszeitung που αναφέρεται στην αποστολή του ΝΑΤΟ στο Αιγαίο σημειώνοντας πως η Τουρκία δεν εγγυάται ακόμα την ελεύθερη πλεύση των πλοίων της Βορειοατλαντικής Συμμαχίας. Η εφημερίδα σημειώνει πως η επιχείρηση ξεκίνησε στις αρχές Μαρτίου ανεξάρτητα από την συμφωνία ΕΕ-Τουρκίας με στόχο να δυσκολέψει το έργο των διακινητών. Η Tageszeitung σημειώνει πως είναι ασαφές εάν η επιχείρηση θα επιτύχει ωστόσο η προσέλευση των μεταναστών μειώνεται γενικότερα ακόμα και στα νησιά που δεν υπάρχει επιτήρηση του ΝΑΤΟ.\n«Στροφή στην Ελλάδα;» (mp3)\nΛέξεις κλειδιά Οικονομία, ελληνική κρίση, Ελλάδα δανειστές\nΜόνιμος σύνδεσμος http://p.dw.com/p/1IWMG


Πού θα βρω την ντοπαμίνη μου | Η Εφημερίδα των Συντακτών\nΕίχατε μια μικρή υποψία ότι τα μέσα κοινωνικής δικτύωσης είναι ψώνισμα; ΄Η καλύτερα εξάρτηση; Η λέξη-κλειδί είναι ντοπαμίνη, η ορμόνη της χαράς και, ναι, εκκρίνεται χάρη στο Facebook\nΟ, τι και να λέτε εσείς, εγώ θα το λέω και θα το ξαναλέω, ο βασιλιάς των μέσων κοινωνικής δικτύωσης είναι το YouTube. Και όχι μόνο γιατί δεν υπάρχει ούτε ένας χρήστης που να μην του αρέσει - έχετε ποτέ ακούσει κανέναν να λέει «α, εγώ δεν είμαι στο YouTube, είναι χάσιμο χρόνου /είμαι ιδεολογικά αντίθετος /δεν ξέρω να το χρησιμοποιώ»;\nΠολύ απλά γιατί δεν υπάρχει ούτε ένας χρήστης που να θεωρεί «χάσιμο χρόνου» το να ακούει μουσική ή το να βλέπει μια ταινία, ούτε ένας χρήστης που να έχει αντίθετη «ιδεολογία» από τη μουσική, ούτε ένας χρήστης που να μην μπορεί να το χρησιμοποιήσει: ανοίγεις το youtube.com, πατάς αυτό που θες στην αναζήτηση και αυτό είναι.\nΔεν είναι μόνο αυτό, όμως. Είναι που το YouTube μάς έμαθε να μαγειρεύουμε, μας έμαθε να κατασκευάζουμε πράγματα, μας έμαθε να… μαθαίνουμε. Οσο σκέφτομαι πόσες ώρες χαλαλίζουν όλοι αυτοί που θέλουν να μας δείξουν πώς φτιάχνουν ένα κολιέ από χάντρες ή πόσοι δουλεύουν για ν’ ανεβάσουν κομμάτι κομμάτι μια εκδήλωση, νιώθω μεγάλο θαυμασμό.\nΚαι βέβαια, τα κανάλια YouTube θ’ αντικαταστήσουν σύντομα τα τηλεοπτικά κανάλια.\nΠοιος δεν θέλει να δει σύντομα βίντεο, με τη σειρά που τα θέλει, αντί να κάθεται να περιμένει τη ροή του τηλεοπτικού προγράμματος. On demand, να φάν' κι οι κότες, που λένε και στο cyberχωριό μου.\nΟι εφημερίδες πέθαναν, να δείτε πώς θα πεθάνει και η τηλεόραση. Μόνο το ραδιόφωνο βλέπω να ζει λίγο ακόμα κι αυτό γιατί είναι το πιο ζωντανό μέσο που υπάρχει, η παρέα όλου του κόσμου, παντού, στο αυτοκίνητο, στην παραλία. Τρανζιστοράκι αγάπη μου.\nΕνα από τα αγαπημένα μου κανάλια στο YouTube είναι το AsapSCIENCE, μια καναδική παραγωγή που σε πολύ μικρά βίντεο εξηγεί όλα αυτά τα «περίεργα» επιστημονικά που δεν αφήνουν κανέναν ασυγκίνητο.\nΜη διστάσετε να εγγραφείτε και αν ζορίζεστε με τα αγγλικά μην ξεχνάτε ότι υπάρχουν και υπότιτλοι. Και βάλτε και τα πιτσιρίκια στο παιχνίδι.\nΕνα από τα ιδιαίτερα ενδιαφέροντα βιντεάκια έχει τίτλο: «5 τρελοί τρόποι που τα social media αλλάζουν τον εγκέφαλό σας».\nΒλέποντάς το έμαθα ότι η χρήση των social media προκαλεί «ψυχολογική εξάρτηση», η οποία στον εγκέφαλο έχει ακριβώς την ίδια επίδραση με την εξάρτηση από ουσίες.\nΕμαθα ακόμα ότι μειώνουν την ικανότητά μας να θυμόμαστε πράγματα κι επίσης πως όταν εκφράζουμε τη γνώμη μας (αντίθετα με αυτό που γίνεται όταν ακούμε τους άλλους παθητικά) ο εγκέφαλος εκκρίνει ντοπαμίνη (την ορμόνη της χαράς).\nΚαι μάλιστα ενώ στην «κανονική» ζωή μόνο το 30-40% των συνομιλιών μας αφορά τον εαυτό μας, στα social media το ποσοστό σκαρφαλώνει στο 80% και αυτό αυξάνει την έκκριση ακόμα περισσότερο.\nΟσο δε γι’ αυτά που έγραφα πριν από λίγο καιρό, για τις online γνωριμίες, οι στατιστικές δείχνουν ότι όλο και περισσότερες σχέσεις που ξεκίνησαν στο δίκτυο είναι ιδιαίτερα πετυχημένες (ευτυχώς δεν υπάρχουν συγκριτικές στατιστικές γιατί δεν θα τις πίστευα).\nΟλα τα παραπάνω εξηγούν γιατί πολλοί άνθρωποι δεν μπορούν να ελέγξουν τον χρόνο που περνούν μπροστά στην οθόνη τους και είτε αφήνουν άλλες δουλειές ατελείωτες είτε σηκώνουν το κεφάλι κι έχει ξημερώσει!\nΘα σύγκρινα την απόλαυση αυτή με το ίδιο «χάσιμο» που προσφέρει το βύθισμα σ’ ένα εξαίρετο βιβλίο, δυστυχώς οι περισσότεροι από μας το ζήσαμε μόνο στα νεανικά μας χρόνια, αλλά θα ήταν ιεροσυλία.\nΘα δούμε, άραγε, τα παιδιά μας να το κάνουν ή τα κανάλια του YouTube θα τα εμποδίσουν ενεργοποιώντας την έκκριση όλης της ντοπαμίνης που τους χρειάζεται;


Βενιζέλος και Σαμαράς οι πλουσιότεροι πολιτικοί αρχηγοί – 180 χιλιάδες ευρώ κέρδη για τον Τζέφρυ! | ΧΡΥΣΗ ΑΥΓΗ\n← Από πότε οι πολιτικές απόψεις αποτελούν ποινικό αδίκημα;\nΑναλγησίας νεοδημοκρατών συνέχεια – Άδωνις: «Καλά έκανε ο Παπανδρέου και μας έβαλε στο μνημόνιο» →\n16/12/2013 · 19:18\nΒενιζέλος και Σαμαράς οι πλουσιότεροι πολιτικοί αρχηγοί – 180 χιλιάδες ευρώ κέρδη για τον Τζέφρυ!\nΦτωχαδάκια οι βουλευτές της Χρυσής Αυγής – Ελάχιστα εισοδήματα για το σύνολο της κοινοβουλευτικής ομάδας\nΓια όποιον διερωτάται προς τι τόση αναλγησία της κυβέρνησης απέναντι στους οικονομικά ασθενέστερους (για πρώτη φορά απαγορεύθηκαν τα τζάκια για να μην έχει … αιθαλομίχλη το Κολωνάκι και η Κηφισιά και οι πολίτες ξεπαγιάζουν υπό τον φόβο της σύλληψης), την απάντηση την δίνουν τα πόθεν έσχες των δύο αρχηγών ΝΔ και ΠΑΣΟΚ που καταδεικνύεται ότι είναι οι πλουσιότεροι των 300 και οι λοιποί 394 από τις παλαιότερες περιόδους της Βουλής, με τους βουλευτές του Λαϊκού Συνδέσμου να είναι οι φτωχότεροι.\nΟ πρωθυπουργός διαθέτει το 50% 2 αγροτεμαχίων στις Ροβιές της Εύβοιας, μία οικία με οικόπεδο στην Κηφισιά, 1 διαμέρισμα στην Αθήνα, το 50% 4 αγροτεμαχίων στη Λαυρεωτική, 2 αγροτεμάχια στην Πύλο. Η σύζυγος του πρωθυπουργού διαθέτει το 50% οικοπέδου στην Εκάλη, το 50% οικίας στην Εκάλη, ποσοστό (16,67%) οικοπέδου στην Καλλιθέα, ποσοστό (16,67%) γραφείου στην Πανεπιστημίου, διαμέρισμα στην Αθήνα, κατάστημα στο Ναύπλιο και διαμέρισμα στο Ναύπλιο.\nΟ πρωθυπουργός εμφανίζει εισοδήματα 99.854 ευρώ από βουλευτική αποζημίωση (111.000 ευρώ πέρυσι) και 28.329 ευρώ από άλλες πηγές (25.044,04 ευρώ 2010). Η σύζυγός του Γεωργία Σαμαρά εμφανίζει εισοδήματα ύψους 52.525 ευρώ (53.625,98 ευρώ 2010) Η ακίνητη περιουσία του ζεύγους Σαμαρά δεν παρουσιάζει μεταβολές. Συγκεκριμένα, διαθέτουν 13 ακίνητα, 6 στο όνομα του πρωθυπουργού και 7 στην σύζυγό του. Σταθερό εμφανίζεται και το χαρτοφυλάκιο σε μετοχές (3.500 Anel lines και 300 Smart Store) Ο πρωθυπουργός διαθέτει το 50% 2 αγροτεμαχίων στις Ροβιές της Εύβοιας, μία οικία με οικόπεδο στην Κηφισιά, 1 διαμέρισμα στην Αθήνα, το 50% 4 αγροτεμαχίων στη Λαυρεωτική, 2 αγροτεμάχια στην Πύλο.\nΗ σύζυγος του πρωθυπουργού διαθέτει το 50% οικοπέδου στην Εκάλη, το 50% οικίας στην Εκάλη, ποσοστό (16,67%) οικοπέδου στην Καλλιθέα, ποσοστό (16,67%) γραφείου στην Πανεπιστημίου, διαμέρισμα στην Αθήνα, κατάστημα στο Ναύπλιο και διαμέρισμα στο Ναύπλιο. Ο Σαμαράς έχει καταθέσεις 266.304 ευρώ στην ΕτΕ και η σύζυγός του 31.371,23 ευρώ και 983,30 ΛΙΡΕΣ ΑΓΓΛΙΑΣ.\nΟ πρόεδρος του ΠΑΣΟΚ εμφανίζει εισοδήματα ύψους 94.309 ευρώ από την βουλευτική αποζημίωση (101.903 ευρώ την περασμένη χρονιά) και μηδενικά από άλλες πηγές. Τα εισοδήματα της συζύγου του Βασιλικής Μπακατσέλου ανέρχονται σε 55.607 ευρώ ( 60.049,80 ευρώ 2010) Εντυπωσιακές, όπως και των προηγούμενων ετών, είναι οι καταθέσεις σε τράπεζες. Συνολικά, υπάρχουν 27 καταθέσεις σε ευρώ, δολάρια και λίρες Αγγλίας σε κοινούς λογαριασμούς του κ. Βενιζέλου της συζύγου του και της κόρης του. Ειδικότερα, υπάρχουν 1.633.054 ευρώ (έναντι 2.326.777 ευρώ πέρυσι), 84.444 λίρες Αγγλίας (43.900 λίρες Αγγλίας πέρυσι) 129.000 δολάρια (αντί 1.729 δολαρίων το 2010).\nΣταθερή εμφανίζεται η ακίνητη περιουσία του ζεύγους Βενιζέλου σε σχέση με την δήλωση περιουσιακής κατάστασης της προηγούμενης χρονιάς. Συγκεκριμένα, στην ιδιοκτησία του Βενιζέλου εμφανίζονται συνολικά 11 ακίνητα σε Θεσσαλονίκη, Αθήνα και Χαλκιδική και η κυρία Μπακατσέλου 16 σε Θεσσαλονίκη και Καρδίτσα. Πέραν αυτών, ο κ. Βενιζέλος δεν διαθέτει μετοχές, ενώ η σύζυγός του εμφανίζεται να αγοράζει ομόλογα Ευρωπαϊκής Τράπεζας αξίας 104.009 ευρώ. Τέλος εμφανίζονται 2 ΙΧ, ένα του Βενιζέλου και ένα στο όνομα της συζύγου του.\nΟ πρώην πρωθυπουργός Γιώργος Παπανδρέου έκανε την κρίση ευκαιρία. Αύξησε τις καταθέσεις του κατά 180.000 ευρώ σε ένα χρόνο.\nΟι ανά τον κόσμο διαλέξεις για τα μαθήματα από την κρίση που σαρώνει την Ελλάδα φαίνεται πως βοήθησαν τον πρώην πρωθυπουργό να ενισχύσει τον τραπεζικό του λογαριασμό κατά περίπου 180.000 ευρώ. Οι συνολικές καταθέσεις της οικογένειας Παπανδρέου εμφανίζονται αυξημένες καθώς από τα 319.425 ευρώ το 2010 ανήλθαν σε 500.340 ευρώ το 2011. Ο πρώην πρωθυπουργός Γιώργος Παπανδρέου δήλωσε εισόδημα 102.038,81 ευρώ από τη βουλευτική αποζημίωση (91.142 ευρώ το 2010) και 718,78 ευρώ από άλλες πηγές (23.595 ευρώ το 2010) ενώ η σύζυγός του δήλωσε εισόδημα 4.578,94 ευρώ αντί 1.094 ευρώ που είχε δηλώσει στο προηγούμενο πόθεν έσχες. Επίσης η οικογένεια απέκτησε μέσω κληρονομιάς που πήρε η Αντα Παπανδρέου, ένα σπίτι 200 τ.μ. στην Άνω Χώρα Ναυπακτίας.\nΜε το… ζόρι τα βγάζει ο λαϊκός αγωνιστής του Σύριζα, Δημήτρης Τσουκαλάς\nΟ βουλευτής Επικρατείας του ΣΥΡΙΖΑ και πρώην Πρόεδρος της ΟΤΟΕ, Δημήτρης Τσουκαλά στο «πόθεν έσχες» του δηλώνει εισόδημα για το 2012 840.831 ευρώ, το 2011 529.538 ευρώ και το 2010 102.670 ευρώ. Οι καταθέσεις του φτάνουν συνολικά το 1.071.000 ευρώ τα οποία προήλθαν από εφάπαξ (αποζημίωση συνταξιοδότησης, όπως αναφέρει χαρακτηριστικά). Ο βουλευτής του ΣΥΡΙΖΑ και πρώην συνδικαλιστής έχει 70 μετοχές του ΟΛΠ και εξ ολοκλήρου ή ποσοστά από 17 ακίνητα. Επίσης, έχει 3 ΙΧ και 2 μοτοσικλέτες. Πώς να μην καταλαβαίνει μετά τα προβλήματα του φτωχού Έλληνα που δεν έχει να πληρώσει το ρεύμα του;\nΑπό τα δημοσιευμένα πόθεν έσχες οι βουλευτές της Χρυσής Αυγής αποδεικνύεται ότι είναι τα “φτωχαδάκια” της βουλής.\nΤα εισοδήματά τους δεν ξεπερνούν το μέσο βιοτικό επίπεδο διαβίωσης μιας καθημερινής ελληνικής οικογένειας. Μάλιστα τα εισοδήματα και οι περιουσίες ορισμένων εκ των βουλευτών ίσα που ξεπερνούν το όριο της φτώχειας. Ενδεικτικά αναφέρουμε ότι η περιουσία του Γιάννη Λαγού περιορίζεται σε ένα και μοναδικό ακίνητο 50 τ.μ. ενώ οι καταθέσεις στην τράπεζα δεν ξεπερνούν τα 7 ευρώ. Ο Ηλίας Κασιδιάρης είχε εισοδήματα για το οικονομικό έτος του 2011, μόλις 3.708 ευρώ δηλαδή 309 ευρώ το μήνα σχεδόν όσο και ο κατώτατος μισθός. Όσο για τους αγρότες βουλευτές Νίκο Μίχο και Κ. Μπαρμπαρούση (πατέρας 4 παιδιών) τα πράγματα ήταν ακόμα πιο δύσκολα με τα οικονομικά τους να είναι υπό κατάρρευση όπως ο αγροτικός κόσμος της Ελλάδας.\nΤα στοιχεία που αναφέρουμε είναι πέρα για πέρα αληθινά και μπορεί ο οποιοσδήποτε να τα διαβάσει, να τα συγκρίνει και να βγάλει τα συμπεράσματα του.\nΔιαβάστε περισσότερα: http://www.xryshaygh.com/index.php/enimerosi/view/benizelos-kai-samaras-oi-plousioteroi-twn-300-me-ton-papandreou-na-katagraf#ixzz2nevm7uvI\nComments Off on Βενιζέλος και Σαμαράς οι πλουσιότεροι πολιτικοί αρχηγοί – 180 χιλιάδες ευρώ κέρδη για τον Τζέφρυ!\nTagged as Βενιζέλος, Σαμαράς, οι πλουσιότεροι πολιτικοί αρχηγοί


Η πρόσληψη λιπαρών από ξηρούς καρπούς, σπόρους και φυτικά έλαια συνδέεται με πιο υγιή καρδιά – Πρωινός Τύπος\n14 Οκτωβρίου, 2021 vasilis mpakoulisΑφήστε ένα σχόλιο για το Η πρόσληψη λιπαρών από ξηρούς καρπούς, σπόρους και φυτικά έλαια συνδέεται με πιο υγιή καρδιά\nΠρώτη καταχώρηση: Πέμπτη, 14 Οκτωβρίου 2021, 11:47\nΜια υψηλή πρόσληψη άλφα λινολενικού οξέος (ALA), το οποίο βρίσκεται κυρίως σε ξηρούς καρπούς, σπόρους και ορισμένα φυτικά έλαια, σχετίζεται με χαμηλότερο κίνδυνο θανάτου από ασθένειες της καρδιάς και των αιμοφόρων αγγείων.\nΤο άλφα-λινολενικό οξύ (ALA) είναι ένας τύπος ω-3 πολυακόρεστων λιπαρών οξέων που βρίσκεται σε φυτά – όπως σόγια, ξηροί καρποί, έλαιο κανόλα και λιναρόσπορος.\nΜια διεθνής ομάδα ερευνητών ανέλυσε τα αποτελέσματα 41 μελετών που δημοσιεύθηκαν μεταξύ 1991 και 2021 σχετικά με τη σχέση μεταξύ ALA και κινδύνου θανάτου απ’ όλες τις αιτίες, καρδιαγγειακές παθήσεις και καρκίνο. Αυτές οι μελέτες περιλάμβαναν περίπου 120.000 συμμετέχοντες, ηλικίας μεταξύ 18 και 98 ετών, που παρακολουθήθηκαν από 2 έως 32 χρόνια.\nΟι ερευνητές διαπίστωσαν ότι μια υψηλή πρόσληψη ALA συσχετίστηκε με 10%, 8% και 11% χαμηλότερο κίνδυνο θνησιμότητας από όλες τις αιτίες, τις καρδιαγγειακές παθήσεις και τη στεφανιαία νόσο. Αυτό ισοδυναμεί με 113 λιγότερους θανάτους ανά 10.000 άτομα έτη για όλες τις αιτίες, 33 λιγότερους θανάτους από καρδιαγγειακά νοσήματα και 23 λιγότερους θανάτους από στεφανιαία νόσο. Αλλά μια υψηλότερη πρόσληψη ALA συσχετίστηκε με ελαφρώς υψηλότερο κίνδυνο θνησιμότητας από καρκίνο.\nΒρέθηκε επίδραση δόσης – απόκρισης για τη διατροφική πρόσληψη του ALA και τη θνησιμότητα από καρδιαγγειακά νοσήματα. Μια αύξηση 1 γραμμ. ημερησίως στην πρόσληψη ALA (ισοδύναμη με μία κουταλιά της σούπας λάδι κανόλα) συσχετίστηκε με 5% χαμηλότερο κίνδυνο θνησιμότητας από καρδιαγγειακά νοσήματα. Τα υψηλότερα επίπεδα ALA στο αίμα συσχετίστηκαν επίσης με χαμηλότερους κινδύνους θνησιμότητας.\nΗ αιτιότητα δεν μπορεί να καθοριστεί ούτε οι ερευνητές μπορούν να αποκλείσουν το ενδεχόμενο άλλοι άγνωστοι παράγοντες ή λάθη μέτρησης της πρόσληψης τροφίμων και θρεπτικών συστατικών να έχουν επηρεάσει τα αποτελέσματά τους. Ωστόσο, η χρήση αυστηρών κριτηρίων ένταξης της μελέτης, σε συνδυασμό με τη συστηματική αξιολόγηση της ποιότητας της μελέτης, υποδηλώνει ότι τα συμπεράσματά τους είναι ισχυρά.\nΈνα συνδεδεμένο άρθρο συνόψισε τα τρέχοντα στοιχεία σχετικά με τη διατροφική πρόσληψη διαφορετικών τύπων λιπαρών οξέων και τον θάνατο. Παρά τις ευεργετικές επιδράσεις των ωμέγα 3 λιπαρών οξέων, προτείνει ότι οι συστάσεις για πρόσληψη πρέπει να γίνονται με προσοχή, επειδή η πρόσληψη του ALA μπορεί να αυξήσει ελαφρώς τον κίνδυνο θνησιμότητας από καρκίνο. Ωστόσο, απαιτούνται περαιτέρω μελέτες για να επιβεβαιωθεί αυτός ο κίνδυνος.\nΗ μελέτη δημοσιεύθηκε στο «British Medical Journal».\nΤελευταία ενημέρωση: Πέμπτη, 14 Οκτωβρίου 2021, 12:08\nΜητσοτάκης: Εξετάζουμε ρυθμίσεις για όσους δουν απότομη αύξηση στο κόστος θέρμανσης\nΕποχική γρίπη: Ο αντιγριπικός εμβολιασμός μειώνει τον κίνδυνο σοβαρών καρδιακών επιπλοκών\nΑτύχημα σε πίστα Motocross: Σε κρίσιμη κατάσταση οι τραυματίες – Δύο συλλήψεις


ΝΟΜΟΣ 3097/2003 | ΦΕΚ Α 17-2003 | σελίδα 21 | nomoi.info\nΤα ανωτέρω κριτήρια επιλογής υπόκεινται σε περαιτέρω εξειδίκευση εκ μέρους της Επιτροπής Παρακολούθησης του ΕΣΟΑΒ.\nΟικονομικές Διατάξεις - Επιλεξιμότητα Δαπάνης\nΗ δαπάνη κρίνεται επιλέξιμη για την παρεχόμενη αρωγή από της ημερομηνίας της σχετικής εγκριτικής απόφασης του Έλληνα Υπουργού Εξωτερικών.\nΗ τελική ημερομηνία για την επιλεξιμότητα των δαπανών είναι η 31.12.2006.\nΟι αιτήσεις πληρωμής μπορούν να υποβάλλονται μέχρι την 30.6.2007, εκτός εάν άλλως απαιτηθεί λόγω των περιστάσεων που αναφέρονται στο άρθρο 7 της παρούσας Συμφωνίας.\nΗ κρίση της επιλεξιμότητας μιας δαπάνης επί μέρους έργων και δραστηριοτήτων ορίζεται στις Κατευθυντήριες Γραμμές της ΕΑΒ του ΟΟΣΑ.\nΗ δαπάνη για την αγορά οικοπέδων ή κτιρίων ή για την ενδεχόμενη απαλλοτρίωση γαιών δεν είναι επιλέξιμη προς χρηματοδότηση - σε καμία περίπτωση - βάσει του παρόντος Προγράμματος.\nΟι διαδικασίες για τη δημοπράτηση και την ανάθεση υπηρεσιών, καθώς και οι διαδικασίες για τις συμβάσεις προμηθειών και για τις συμβάσεις έργων που χρηματοδοτούνται στα πλαίσια του ΕΣΟΑΒ, πραγματοποιούνται σύμφωνα με το Πρόγραμμα της Ευρωπαϊκής Κοινότητας PHARE.\nΟι προκηρύξεις διαγωνισμών, η κατακύρωση συμβάσεων και η υπογραφή συμβάσεων πραγματοποιούνται από τους λήπτες. Το κόστος των διαδικασιών δημοπράτησης και κατάρτισης συμβάσεων μπορεί να καλυφθεί από το Πρόγραμμα του ΕΣΟΑΒ.\nΑΡΘΡΟ Α8 Δεσμεύσεις\nΟι δεσμεύσεις επί του προϋπολογισμού του ΕΣΟΑΒ δημιουργούνται βάσει των αποφάσεων του Έλληνα Υπουργού Εξωτερικών, μέσω των οποίων εγκρίνονται οι σχετικές δράσεις, η φάση του έργου, η ομάδα έργων, οι μελέτες ή τα μέτρα τεχνικής υποστήριξης. Οι δεσμεύσεις ισχύουν για περίοδο, η διάρκεια της οποίας εξαρτάται από τη φύση και τους ειδικούς όρους της υλοποίησης της σχετικής δράσης.\nΑΡΘΡΟ Α9 Πληρωμές\nΗ εκταμίευση των πόρων πραγματοποιείται σύμφωνα με τις δεσμεύσεις στον προϋπολογισμό της Συμφωνίας\nΠενταετούς Προγράμματος Αναπτυξιακής Συνεργασίας. Οι πληρωμές μπορούν να έχουν τη μορφή προκαταβολών ή ενδιάμεσων πληρωμών ή πληρωμών του τελικού υπολοίπου.\n1. Οι εκταμιεύσεις πραγματοποιούνται ως ακολούθως: α) προκαταβολή η οποία μπορεί να φθάσει το 20% του\nπροϋπολογισμού, η οποία καταβάλλεται μετά την έκδοση χρηματοδοτικής απόφασης,\nβ) ενδιάμεσες πληρωμές μπορούν να πραγματοποιηθούν υπό μορφή εμβάσματος, υπό τον όρο ότι το έργο προοδεύει ικανοποιητικά προς την ολοκλήρωσή του και ότι τουλάχιστον τα 2/3 της δαπάνης η οποία αντιστοιχεί στην προηγούμενη πληρωμή έχει πραγματοποιηθεί,\nγ) το συνολικό ποσόν των πραγματοποιηθεισών πληρωμών βάσει των παραγράφων α' και β' δεν μπορεί να υπερβαίνει το 80% της συνολικής παρεχόμενης βοήθειας. Για σημαντικά έργα και σε δεόντως αιτιολογημένες περιπτώσεις το ποσοστό μπορεί να αυξηθεί μέχρι το 90%,\nδ) το υπόλοιπο της Ελληνικής Βοήθειας καταβάλλεται υπό την προϋπόθεση ότι:\n- το έργο ή η φάση του έργου ή η ομάδα έργων έχει πραγματοποιηθεί σύμφωνα με τους στόχους τους,\n- ο Εθνικός Συντονιστής του ΕΣΟΑΒ έχει υποβάλει προς την Επιτροπή Παρακολούθησης του ΕΣΟΑΒ αίτηση πληρωμής εντός έξι μηνών από τη φυσική ολοκλήρωση του έργου ή της φάσεως του έργου,\n- τα Συμβαλλόμενα Μέρη έχουν αποστείλει στην Επιτροπή Παρακολούθησης του ΕΣΟΑΒ δήλωση που πιστοποιεί ότι τα στοιχεία που δόθηκαν στην αίτηση πληρωμής είναι ακριβή.\n2. Ο Εθνικός Συντονιστής είναι υπεύθυνος για την έκδοση των πιστοποιητικών που αναφέρονται στην παράγραφο 2β' και δ'. Οι αιτήσεις πληρωμών αποστέλλονται δύο φορές το χρόνο και συνοδεύονται από τυποποιημένα εξαμηνιαία δελτία παρακολούθησης.\n3. Ο Εθνικός Συντονιστής δίδει εντολή πραγματοποίησης πληρωμών προς τους αναδόχους των συγκεκριμένων έργων. Οι πληρωμές για κάθε έργο κατατίθενται σε Ειδικό Λογαριασμό μέσω του οποίου πραγματοποιούνται όλες οι πληρωμές των εργασιών και κατατίθενται τα ενδεχόμενα έσοδα (τόκοι κ.λπ.).\n4. Κάθε εντολή πληρωμής συνοδεύεται από Πιστοποιητικό Εκτέλεσης του φυσικού αντικειμένου το οποίο αξιολογείται μετά από επιτόπιο έλεγχο.\n5. Οι τόκοι που δημιουργούνται στον Ειδικό Λογαριασμό καλύπτουν διάφορες ανάγκες του Προγράμματος (λογιστικά έξοδα κ.λπ.).\n1. Οι Εθνικοί Συντονιστές του ΕΣΟΑΒ έχουν τη συνολική ευθύνη για την παρακολούθηση του Προγράμματος στη Σερβία και το Μαυροβούνιο αντιστοίχως.\n2. Η Σερβία και το Μαυροβούνιο μαζί με την Ελλάδα εξασφαλίζουν ότι η εκτέλεση των έργων εντός του πλαισίου του ΕΣΟΑΒ υπόκειται σε παρακολούθηση και αξιολόγηση.\n3. Για την εξασφάλιση της αποτελεσματικότητας της οικονομικής υποστήριξης, η Ελλάδα και η Σερβία και το Μαυροβούνιο προβαίνουν σε συστηματική εκτίμηση και αξιολόγηση των Προγραμμάτων.\n4. Κατά τη διάρκεια της εκτέλεσης των έργων και μετά την ολοκλήρωσή τους η Ελλάδα και η Σερβία και το Μαυ-\nΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) NEWLINENEWLINE 157 NEWLINENEWLINE -NEWLINENEWLINEεξασφάλιση της χρηματοδότησης (από το ίδιο ή άλλα Προγράμματα ή άλλους χρηματοδοτικούς πόρους) για άλλα έργα που έχουν συνδυασμένη δράση ή συμπληρωματικά αποτελέσματα προς τα ρηθέντα έργα, NEWLINENEWLINE -NEWLINENEWLINEωριμότητα αναγκαίων όρων διαγωνισμών. NEWLINENEWLINE Τα ανωτέρω κριτήρια επιλογής υπόκεινται σε περαιτέρω εξειδίκευση εκ μέρους της Επιτροπής Παρακολούθησης του ΕΣΟΑΒ. NEWLINENEWLINE 4. Η Επιτροπή Παρακολούθησης του ΕΣΟΑΒ προβαίνει σε προτάσεις προς τον Έλληνα Υπουργό Εξωτερικών ως προς την παροχή βοήθειας βάσει του Προγράμματος εντός τριών μηνών από της ημερομηνίας λήψεως της επίσημης πρότασης για τα έργα, με την προϋπόθεση ότι οι όροι οι οποίοι περιέχονται στο παρόν Άρθρο πληρούνται. NEWLINENEWLINE ΑΡΘΡΟ Α6 NEWLINENEWLINE Οικονομικές Διατάξεις - Επιλεξιμότητα Δαπάνης NEWLINENEWLINE Η δαπάνη κρίνεται επιλέξιμη για την παρεχόμενη αρωγή από της ημερομηνίας της σχετικής εγκριτικής απόφασης του Έλληνα Υπουργού Εξωτερικών. NEWLINENEWLINE Η τελική ημερομηνία για την επιλεξιμότητα των δαπανών είναι η 31.12.2006. NEWLINENEWLINE Οι αιτήσεις πληρωμής μπορούν να υποβάλλονται μέχρι την 30.6.2007, εκτός εάν άλλως απαιτηθεί λόγω των περιστάσεων που αναφέρονται στο άρθρο 7 της παρούσας Συμφωνίας. NEWLINENEWLINE Η κρίση της επιλεξιμότητας μιας δαπάνης επί μέρους έργων και δραστηριοτήτων ορίζεται στις Κατευθυντήριες Γραμμές της ΕΑΒ του ΟΟΣΑ. NEWLINENEWLINE Η δαπάνη για την αγορά οικοπέδων ή κτιρίων ή για την ενδεχόμενη απαλλοτρίωση γαιών δεν είναι επιλέξιμη προς χρηματοδότηση - σε καμία περίπτωση - βάσει του παρόντος Προγράμματος. NEWLINENEWLINE ΑΡΘΡΟ Α7 NEWLINENEWLINE Συμβατικές Διαδικασίες NEWLINENEWLINE Οι διαδικασίες για τη δημοπράτηση και την ανάθεση υπηρεσιών, καθώς και οι διαδικασίες για τις συμβάσεις προμηθειών και για τις συμβάσεις έργων που χρηματοδοτούνται στα πλαίσια του ΕΣΟΑΒ, πραγματοποιούνται σύμφωνα με το Πρόγραμμα της Ευρωπαϊκής Κοινότητας PHARE. NEWLINENEWLINE Οι προκηρύξεις διαγωνισμών, η κατακύρωση συμβάσεων και η υπογραφή συμβάσεων πραγματοποιούνται από τους λήπτες. Το κόστος των διαδικασιών δημοπράτησης και κατάρτισης συμβάσεων μπορεί να καλυφθεί από το Πρόγραμμα του ΕΣΟΑΒ. NEWLINENEWLINE ΑΡΘΡΟ Α8 Δεσμεύσεις NEWLINENEWLINE Οι δεσμεύσεις επί του προϋπολογισμού του ΕΣΟΑΒ δημιουργούνται βάσει των αποφάσεων του Έλληνα Υπουργού Εξωτερικών, μέσω των οποίων εγκρίνονται οι σχετικές δράσεις, η φάση του έργου, η ομάδα έργων, οι μελέτες ή τα μέτρα τεχνικής υποστήριξης. Οι δεσμεύσεις ισχύουν για περίοδο, η διάρκεια της οποίας εξαρτάται από τη φύση και τους ειδικούς όρους της υλοποίησης της σχετικής δράσης. NEWLINENEWLINE ΑΡΘΡΟ Α9 Πληρωμές NEWLINENEWLINE Η εκταμίευση των πόρων πραγματοποιείται σύμφωνα με τις δεσμεύσεις στον προϋπολογισμό της Συμφωνίας NEWLINENEWLINE Πενταετούς Προγράμματος Αναπτυξιακής Συνεργασίας. Οι πληρωμές μπορούν να έχουν τη μορφή προκαταβολών ή ενδιάμεσων πληρωμών ή πληρωμών του τελικού υπολοίπου. NEWLINENEWLINE 1.NEWLINENEWLINEΟι εκταμιεύσεις πραγματοποιούνται ως ακολούθως: α) προκαταβολή η οποία μπορεί να φθάσει το 20% του NEWLINENEWLINE προϋπολογισμού, η οποία καταβάλλεται μετά την έκδοση χρηματοδοτικής απόφασης, NEWLINENEWLINE β) ενδιάμεσες πληρωμές μπορούν να πραγματοποιηθούν υπό μορφή εμβάσματος, υπό τον όρο ότι το έργο προοδεύει ικανοποιητικά προς την ολοκλήρωσή του και ότι τουλάχιστον τα 2/3 της δαπάνης η οποία αντιστοιχεί στην προηγούμενη πληρωμή έχει πραγματοποιηθεί, NEWLINENEWLINE γ) το συνολικό ποσόν των πραγματοποιηθεισών πληρωμών βάσει των παραγράφων α' και β' δεν μπορεί να υπερβαίνει το 80% της συνολικής παρεχόμενης βοήθειας. Για σημαντικά έργα και σε δεόντως αιτιολογημένες περιπτώσεις το ποσοστό μπορεί να αυξηθεί μέχρι το 90%, NEWLINENEWLINE δ) το υπόλοιπο της Ελληνικής Βοήθειας καταβάλλεται υπό την προϋπόθεση ότι: NEWLINENEWLINE -NEWLINENEWLINEτο έργο ή η φάση του έργου ή η ομάδα έργων έχει πραγματοποιηθεί σύμφωνα με τους στόχους τους, NEWLINENEWLINE -NEWLINENEWLINEο Εθνικός Συντονιστής του ΕΣΟΑΒ έχει υποβάλει προς την Επιτροπή Παρακολούθησης του ΕΣΟΑΒ αίτηση πληρωμής εντός έξι μηνών από τη φυσική ολοκλήρωση του έργου ή της φάσεως του έργου, NEWLINENEWLINE -NEWLINENEWLINEτα Συμβαλλόμενα Μέρη έχουν αποστείλει στην Επιτροπή Παρακολούθησης του ΕΣΟΑΒ δήλωση που πιστοποιεί ότι τα στοιχεία που δόθηκαν στην αίτηση πληρωμής είναι ακριβή. NEWLINENEWLINE 2.NEWLINENEWLINEΟ Εθνικός Συντονιστής είναι υπεύθυνος για την έκδοση των πιστοποιητικών που αναφέρονται στην παράγραφο 2β' και δ'. Οι αιτήσεις πληρωμών αποστέλλονται δύο φορές το χρόνο και συνοδεύονται από τυποποιημένα εξαμηνιαία δελτία παρακολούθησης. NEWLINENEWLINE 3.NEWLINENEWLINEΟ Εθνικός Συντονιστής δίδει εντολή πραγματοποίησης πληρωμών προς τους αναδόχους των συγκεκριμένων έργων. Οι πληρωμές για κάθε έργο κατατίθενται σε Ειδικό Λογαριασμό μέσω του οποίου πραγματοποιούνται όλες οι πληρωμές των εργασιών και κατατίθενται τα ενδεχόμενα έσοδα (τόκοι κ.λπ.). NEWLINENEWLINE 4.NEWLINENEWLINEΚάθε εντολή πληρωμής συνοδεύεται από Πιστοποιητικό Εκτέλεσης του φυσικού αντικειμένου το οποίο αξιολογείται μετά από επιτόπιο έλεγχο. NEWLINENEWLINE 5.NEWLINENEWLINEΟι τόκοι που δημιουργούνται στον Ειδικό Λογαριασμό καλύπτουν διάφορες ανάγκες του Προγράμματος (λογιστικά έξοδα κ.λπ.). NEWLINENEWLINE ΑΡΘΡΟ Α10 NEWLINENEWLINE Παρακολούθηση και Αξιολόγηση NEWLINENEWLINE 1.NEWLINENEWLINEΟι Εθνικοί Συντονιστές του ΕΣΟΑΒ έχουν τη συνολική ευθύνη για την παρακολούθηση του Προγράμματος στη Σερβία και το Μαυροβούνιο αντιστοίχως. NEWLINENEWLINE 2.NEWLINENEWLINEΗ Σερβία και το Μαυροβούνιο μαζί με την Ελλάδα εξασφαλίζουν ότι η εκτέλεση των έργων εντός του πλαισίου του ΕΣΟΑΒ υπόκειται σε παρακολούθηση και αξιολόγηση. NEWLINENEWLINE 3.NEWLINENEWLINEΓια την εξασφάλιση της αποτελεσματικότητας της οικονομικής υποστήριξης, η Ελλάδα και η Σερβία και το Μαυροβούνιο προβαίνουν σε συστηματική εκτίμηση και αξιολόγηση των Προγραμμάτων. NEWLINENEWLINE 4.NEWLINENEWLINEΚατά τη διάρκεια της εκτέλεσης των έργων και μετά την ολοκλήρωσή τους η Ελλάδα και η Σερβία και το Μαυ- NEWLINENEWLINE


Μεταγραφή της τελευταίας στιγμής για τον Παναιτωλικό | Agrinio Goal\nΑρχική Επικαιρότητα Μεταγραφή της τελευταίας στιγμής για τον Παναιτωλικό\nΜεταγραφή της τελευταίας στιγμής για τον Παναιτωλικό\nΟ Γουίλσον Καμαβουάκα αποτελεί την τελευταία μεταγραφή του Παναιτωλικού.\nΟ 26χρονος ξεκίνησε την επαγγελματική του καριέρα από τη δεύτερη ομάδα της Χοφενχάιμ και στη συνέχεια έπαιξε τόσο στην πρώτη όσο και στη δεύτερη ομάδα της Νυρεμβέργης. Πήγε δανεικός στη Γιαν Ρέγκενσμπουργκ και το 2013 υπέγραψε στη Μαλίν. Τελευταία του ποδοσφαιρική στέγη ήταν πέρσι η Στουρμ Γκρατς, με την οποία έκανε 30 συμμετοχές.\nΟ Καμαβουάκα, ο οποίος γεννήθηκε στη Γερμανία, είναι διεθνής με τη Λαϊκή Δημοκρατία του Κονγκό .\nΟ ποδοσφαιριστής υπέγραψε το νέο του συμβόλαιο στην Αθήνα , λίγο πριν το τέλος της μεταγραφικής περιόδου (στις 3.00 το μεσημέρι), και στην συνέχεια αναχώρησε οδικώς για το Αγρίνιο, όπου και θα ανακοινωθεί επίσημα απο την ΠΑΕ.\nΠροηγούμενο άρθροΑποχή από τους αγώνες οι Guerreros\nΕπόμενο άρθροΟι διαιτητές του Κυπέλλου της ΕΠΣΑ


6 Μαΐου 2015 | ΠΑΣΟΚ\nΟμιλία Γ. Κουτσούκου στο σ/ν για την αντιμετώπιση της βίας στον αθλητισμό\nΚυρίες και κύριοι συνάδελφοι, μιας και αναφέρθηκε και Κοινοβουλευτικός Εκπρόσωπος του ΣΥΡΙΖΑ, μπορεί να μας εξηγήσει; Αυτή η σκληρή διαπραγμάτευση που λέει ότι κάνει η Κυβέρνηση, πώς οδήγησε στο να ανοίξουμε θέματα ιδιαίτερα σημαντικά, όπως αυτό των κύριων συντάξεων, τα οποία δεν ήταν πάνω στο τραπέζι –και ξέρω τι λέω- στη διαπραγμάτευση στην προηγούμενη φάση; … Continue reading Ομιλία Γ. Κουτσούκου στο σ/ν για την αντιμετώπιση της βίας στον αθλητισμό\n6 Μαΐου 2015 24 Μαΐου 2015\nΑνακοινώση ΚΟ ΠΑΣΟΚ για τροπολογίες στο Ν/Σ Κατρούγκαλου\nΤο μέγα πλήθος των τροπολογιών, 9 Υπουργικές και 57 Βουλευτικές, που κατατέθηκαν στο ν/σ «Κατρούγκαλου» επιβεβαιώνει τους ισχυρισμούς μας για τον τρόπο που νομοθετεί και τις σκοπιμότητες που εξυπηρετεί η Κυβέρνηση. Η πρώιμη ροπή της Κυβέρνησης ΣΥΡΙΖΑ- ΑΝΕΛ στη φαυλότητα δικαιώνει την απόφαση της αποχώρησής μας από την συζήτηση του νομοσχεδίου, αφού καταγγέλθηκε από τον … Continue reading Ανακοινώση ΚΟ ΠΑΣΟΚ για τροπολογίες στο Ν/Σ Κατρούγκαλου\nΣπάει ο κουμπαράς της αλληλεγγύης των γενεών με πρωτοβουλία πολιτικών στελεχών που έχουν δώσει δήθεν «αγώνα» εναντίον του «καταραμένου» PSI Είναι σημαντικό να σεβόμαστε το κράτος δικαίου και νέους θεσμούς, όπως οι ανεξάρτητες αρχές. Είναι σημαντικό να μην παρεμβαίνουμε στη λειτουργία τους και να προστατεύουμε την προσωπική ανεξαρτησία των μελών τους, η οποία απειλείται … Continue reading ΤΟΜΕΑΣ ΕΠΙΚΟΙΝΩΝΙΑΣ- 5.5.2015, Σημεία ομιλίας του Προέδρου του ΠΑΣΟΚ, Ευ. Βενιζέλου στη Βουλή επί του Ν/Σ για τη Δημόσια Διοίκηση\nΟΜΙΛΙΑ ΕΥΑΓΓΕΛΟΥ ΒΕΝΙΖΕΛΟΥ ΠΡΟΕΔΡΟΥ ΤΟΥ ΠΑΣΟΚ ΣΤΗΝ ΕΚΔΗΛΩΣΗ «ΕΙΝΑΙ ΤΟ ΣΥΝΤΑΓΜΑ ΜΑΣ ΑΝΟΡΘΟΛΟΓΙΚΟ; ΑΠΕΤΥΧΑΝ ΟΙ ΠΟΛΙΤΙΚΟΙ ΘΕΣΜΟΙ;» ΠΟΥ ΠΡΑΓΜΑΤΟΠΟΙΗΘΗΚΕ ΜΕ ΑΦΟΡΜΗ ΤΗΝ ΠΑΡΟΥΣΙΑΣΗ ΤΟΥ ΒΙΒΛΙΟΥ ΤΟΥ ΞΕΝΟΦΩΝΤΑ ΚΟΝΤΙΑΔΗ «ΤΟ ΑΝΟΡΘΟΛΟΓΙΚΟ ΜΑΣ ΣΥΝΤΑΓΜΑ. ΓΙΑΤΙ ΑΠΕΤΥΧΑΝ ΟΙ ΠΟΛΙΤΙΚΟΙ ΘΕΣΜΟΙ;» ΚΑΙ ΔΙΟΡΓΑΝΩΣΕ ΤΟ ΚΕΝΤΡΟ ΕΥΡΩΠΑΪΚΟΥ ΣΥΝΤΑΓΜΑΤΙΚΟΥ ΔΙΚΑΙΟΥ – ΊΔΡΥΜΑ ΘΕΜΙΣΤΟΚΛΗ ΚΑΙ ΔΗΜΗΤΡΗ ΤΣΑΤΣΟΥ ΚΑΙ ΟΙ ΕΚΔΟΣΕΙΣ ΠΑΠΑΖΗΣΗ … Continue reading Ομιλία Ευ. Βενιζέλου στην παρουσίαση του βιβλίου του Ξενοφώντα Κοντιάδη\n6 Μαΐου 2015 6 Μαΐου 2015\nΑπό το Γραφείο Τύπου του ΠΑΣΟΚ εκδόθηκε η ακόλουθη ανακοίνωση: Ο κ. Τσίπρας για την πρώτη του εμφάνιση στην «ώρα του Πρωθυπουργού» την Παρασκευή, επέλεξε να απαντήσει σε επίκαιρες ερωτήσεις του κ. Θεοδωράκη (Προέδρου του Ποταμιού) για την παιδεία και του κ. Νικολόπουλου (ΑΝΕΛ) για τη διαπλοκή. Επέλεξε δηλαδή να απαντήσει σε μια και μόνο … Continue reading Ανακοίνωση Γραφείου Τύπου ΠΑΣΟΚ


Top καλλιτέχνης του ελληνικού Spotify για το 2020 αναδείχθηκε ο Snik!\nΌπως κάθε χρόνο, έτσι και φέτος, το Spotify μας ξεμπρόστιασε ανέδειξε τους top καλλιτέχνες με τα περισσότερα streams για το 2020 και για τα ελληνικά δεδομένα, δεν είναι άλλος από το… Top Boy – το είχε προβλέψει και μόνος του ότι θα «χτυπήσει» κορυφή.\nO ίδιος ο Snik βέβαια πήγαινε με τα χίλια για να κατακτήσει αυτόν τον τίτλο, μιας και τα τραγούδια από το φετινό άλμπουμ του έκαναν τον χαμούλη τους και όπου γυρνούσες το αυτί σου άκουγες κι ένα Miiiillionaire!\nΕπίσης, μας είχε προετοιμάσει και το TOP 50 της χώρα μας ότι από εδώ και πέρα η φάση θα είναι πάνω απ’ όλα trap. Τα περισσότερα tracks ήταν αυτού του είδους, πράγμα που μας έβαλε λίγο σε σκέψεις. Wtf δηλαδή, 15χρονα έχουν κατακλύσει το χώρο του Spotify;;;\nΣε κάθε περίπτωση, το Millionaire αναδείχθηκε κομματάρα της χρονιάς με 4 εκατομμύρια play και ο Snik μπορεί να νιώθει ακόμα πιο περήφανος που ξεκίνησε από το μηδέν και τώρα έφτασε στην κορυφή. Έχει ανοίξει πολλά μέτωπα άλλωστε και έχει πού να το τρίψει. Stay tuned στα stories του, λοιπόν, για ατελείωτο flex.\nΓιατί όχι μόνο έχει να λέει ότι βγήκε Top Artist του 2020, αλλά ο δίσκος του Top Boy, με άλλα πετυχημένα κομμάτια όπως Etsi, Bosses, Karma και Hoodstars, έφτασε 42M streams.\nΜε απλά μαθηματικά, ο Snik κατάφερε να έχει 1.4M ακροατές να ακούν τα τραγούδια του το 2020, ενώ τα συνολικά streams και οι ώρες ακρόασης ξεπέρασαν τα 51,5M και 2,3M αντίστοιχα.\nΚι επειδή όπως σας προειδοποίησα, έχει να πέσει πολλή… απάντηση από το #1 καλλιτέχνη σε όσους το πίστεψαν και όσους όχι, η αρχή έγινε με το παρακάτω βιντεάκι όπου εξηγεί τους λόγους αποχής του από τα σόσιαλ και δίνει κι ένα μεγάλο «ευχαριστώ» σε όλους αυτούς που τον έφεραν στην κορυφή.\nΝιώσατε καθόλου καλύτερα μετά την υπόσχεσή του ότι θα επιστρέψει με μεγάλα πράγματα για το 2021; Πάντως τι να κάνει κι αυτός μωρέ χωρίς live, χωρίς μαγαζιά ανοικτά, χωρίς χωρίς χωρίς; Το σίγουρο είναι ότι… τώρα είναι millionaire και ποιος ξέρει πού θα φτάσει και του χρόνου. Ειδικά με τέτοιους φανατικούς ακροατές!\nΑπό την άλλη βέβαια, να έρθουμε και λίγο στη 2η θέση της λίστας των Top Artists, γιατί έχουμε τον άλλον μεγάλο αοιδό του twenty-twenty, τον Mad Clip με τα Kotera! Ξεκάθαρα περιμέναμε πολλά από αυτό το κομμάτι, γιατί έπαιζε κυριολεκτικά παντού.\nΤην τριάδα κλείνει ο Light, ενώ ψηλά βρίσκονται ακόμα οι iLLEOo, Toquel και FY. Πάντως, η απουσία του Sin Boy φωνάζει από μακριά…\n2020 Millionaire SNIK spotify Top Artist 2020 Top Boy ελληνική τραπ ελληνικό Spotify κορυφαίο τραγούδι